[](https://liberalarts.utexas.edu/southasia/)

**Open Educational Resources**

**for South Asian Language Research**

Language: Sanskrit



**Searchable Electronic Edition of Chapter 8, Part 4 (8.311-8.420) of the *Manubhāṣya commentary of Medhātithi on the Mānava-dharmaśāstra***, transcribed, edited, formatted, and color-coded by Patrick Olivelle, is licensed under a [Creative Commons Attribution 4.0 International License](https://creativecommons.org/licenses/by-sa/4.0/).

*Last updated: May 2021*

Patrick Olivelle (jpo@austin.utexas.edu)

University of Texas at Austin

 **nigraheṇa hi pāpānāṃ sādhūnāṃ saṃgraheṇa ca |**

 **dvijātaya ivejyābhiḥ pūyante satataṃ nṛpāḥ || 8.311 ||**

pāpayuktāḥ puruṣāḥ **pāpāḥ** | teṣāṃ **nigrahaḥ** pūrvoktaḥ[[1]](#footnote-0) | yathāśāstravartinaḥ[[2]](#footnote-1) **sādhavaḥ** | teṣāṃ **saṃgraho** 'nugraho yathāśaktyupakāraḥ | tena **pūyante** vipāpmāno bhavanti prāyaścittenevety[[3]](#footnote-2) arthavādaḥ | atha vā pāpānutpattir eva pūtatvam | brāhmaṇā iva[[4]](#footnote-3) satatam **ijyābhiḥ** nityair mahāyajñādibhiḥ || 8.311 ||

 **kṣantavyaṃ prabhunā nityaṃ kṣipatāṃ kāryiṇāṃ nṛṇām |**

 **bālavṛddhāturāṇāṃ ca kurvatā hitam ātmanaḥ || 8.312 ||**

**kāryiṇo** 'rthipratyarthijñātisuhṛdaḥ | kasmiṃścid vadhyamāne[[5]](#footnote-4) yadi tatpitā tanmātā vā rājānaṃ kṣipet kutsayet abhśaped vā tadā kṣamā kāryā | **bālā**dīnāṃ **kāryiṇām** api[[6]](#footnote-5) | evam **ātmane hitaṃ** kṛtaṃ bhavati | kṣantavyam ity etadvidheḥ phalam[[7]](#footnote-6) evātmahitam || 8.312 ||

 **yaḥ kṣipto marṣayaty ārtais tena svarge mahīyate |**

 **yas tv aiśvaryān na kṣamate narakaṃ tena gacchati || 8.313 ||**

**ārtair** daṇḍyamanatatsaṃbandhibhir adhi**kṣipta** ākruṣṭo yan **marṣayati** na krudhyati **tena** kṣamaṇena **svarge mahīyate** | kaṇḍvāditvād yaḥ[[8]](#footnote-7) | mahattvaṃ prāpnoti svarge | akopena tarhi kṣamā kartavyā | akāmino yathākāmī ata āha | yat tu[[9]](#footnote-8) prabhur aham ity abhimānena na sahate **tena** **narakaṃ** prāpnoti | **ārta**grahaṇaṃ bālavṛddhayor api pradarśanārthaṃ pūrvaśeṣatvād asya || 8.313 ||

 **rājā stenena gantavyo muktakeśena dhīmatā[[10]](#footnote-9) |**

 **ācakṣāṇena tat steyam evaṃkarmāsmi śādhi mām || 8.314 ||**

aviśeṣopādāne suvarṇahārī **steno** draṣṭavyaḥ, tasyaiva śāstrāntare gamanavidhānāt | na cedam āgamanaparaṃ[[11]](#footnote-10) vidhiśāstram,[[12]](#footnote-11) daṇḍavidhitvāt | uktaṃ hi "stenasyātaḥ pravakṣyāmi vidhiṃ daṇḍavinirṇaye" (MDh 8.301) iti | ato 'nuvādao gamanasyātra[[13]](#footnote-12) | rājasakāśaṃ suvarṇacaureṇa gantavyam[[14]](#footnote-13) | **muktakeśena dhīmatā** dairyavatā | "dhāvatā" iti pāṭhāntaram | **ācakṣāṇena** kathayatā pathi tatpātakam "**evaṃkarmāsmi** brāhmaṇasya mayeyat suvarṇaṃ hṛtam iti kuru nigrahaṃ me" || 8.314 ||

 **skandhenādāya musalaṃ laguḍaṃ vāpi khādiram |**

 **śaktiṃ cobhayatas tīkṣṇām āyasaṃ daṇḍam eva vā || 8.315 ||**

varṇānām anukrameṇa musalādīnām upadeśaṃ manyante |

 tad ayuktam | **vā**śabdo na samarthitaḥ syāt | na ca brāhmaṇasyedaṃ prāyaścittam icchanti | tatprāyaścitteṣu nirūpayiṣyāmaḥ | **khadira**jātir laguḍa eva, na muśalenānuṣaktavyaḥ || 8.315 ||

 **śāsanād vā vimokṣād vā stenaḥ steyād vimucyate |**

 **aśāsitvā tu taṃ rājā stenasyāpnoti kilbiṣam || 8.316 ||**

**śāsanān** muśalādibhiḥ praharaṇāt kṣatriyādiḥ pāpān mucyate | **vimokṣād** utsargāt | gaccha kṣāntam iti "brāhmaṇas tapasaiva" (MDh 11.99) iti vadhatapasī vihite | tatra vadhas tāvad brāhmaṇasya nāsti | tapas tu prāyaścittaṃ | na ca tapasi[[15]](#footnote-14) icchāto rājābhigamanam asti | tasmāt kṣatriyādīnām eṣa vimokṣaḥ | sa ca dhanadaṇḍaṃ gṛhītvā | yata āha **aśāsitve**tyādi | na ca vimokṣaṇasuddhau satyāṃ rājñas tadaśāsanād doṣopapattiḥ | na ca "śāsanam api vihitaṃ mokṣo 'pi vihita, tatra yasmin pakṣe śāsanaṃ tadapekṣaṃ doṣavacanam" | pākṣikaṃ hi tathā kalpanam[[16]](#footnote-15) | na ca nityavac chrutasya pākṣikatvaṃ yuktaṃ kalpayitum | tathā ca sāmānyena vasiṣṭhādaya āhuḥ |

 eno ṛcchati[[17]](#footnote-16) rājānam[[18]](#footnote-17) utsṛjantaṃ sakilbiṣan |

 taṃ ced ghātayed[[19]](#footnote-18) rājā ghnan dharmeṇa na duṣyati || (VaDh 19.46)

nāyaṃ vikalpo yuktaḥ | kvacid iyaṃ hiṃsā pratiṣiddhā: "na hiṃsyād bhūtāni" iti rāgādinā puruṣārthatayā prāptā | kvacid vihitā: kratvarthatvena "yo dīkṣito yad agnīṣomīyam" (TS 6.1.11.6) iti | idaṃ[[20]](#footnote-19) tu śāsanavimokṣaṇavacanaṃ[[21]](#footnote-20) na hi nāma pratiṣiddhaṃ[[22]](#footnote-21) sati vidhau |

 kathaṃ na pratiṣedho "na hiṃsyād bhūtāni" iti sāmānyataḥ pratiṣedho vidhiviśeṣam antareṇa na śakyo bādhitum |

 athocyate | naivāyaṃ pratiṣedhasya viṣayaḥ, karmārthatvāt | kathaṃ punar antareṇa vidhiṃ karmārthatā śakyāvagantum | lokata iti cet, laukikī tarhi pravṛttiḥ | kathaṃ tarhi pratiṣedhas tatrāvataret |

 nanu ca pradhāne pravṛttir nirūpyatām | yadi tāvad vaidikī pravṛttis tatas tadaṅge hiṃsāyām api tata eva | ekā hi pravṛttir aṅgapradhānayoḥ[[23]](#footnote-22) | atha lipsāto 'ṅge 'pi tatra[[24]](#footnote-23) pravṛttiḥ, sutarāṃ tarhi hiṃseyaṃ laukikī | jīvikārthino hi prajāpālanādhikāraniyamo na[[25]](#footnote-24) vedhaḥ | teneyam aṅgasthāpi hiṃsā śyenena[[26]](#footnote-25) tulyatvāt pratiṣedhaviṣayaḥ | na ca laukikam asyā niyatam aṅgatvam | no[[27]](#footnote-26) hiṃsām antareṇa prajāpālanam aśakyam, nirodhādināpi śakyatvāt | naiṣa niyamaḥ | ekarūpāṅgapradhānayoḥ pravṛttir iti syān nāgnīṣomīyayor anena na[[28]](#footnote-27) viśeṣaḥ syāt | ato lipsālakṣaṇe 'pi pradhāne 'ṅge vidhilakṣaṇam[[29]](#footnote-28) abhyupetavyam | na caiṣāṃ[[30]](#footnote-29) hiṃsā vidhilakṣaṇā[[31]](#footnote-30) śakyābhyupagantuṃ svarūpasya kāryasya ca laukikatvāt pālanasya hiṃsāyāś ca | atha vidhilakṣaṇā ṣoḍaśigrahaṇavad[[32]](#footnote-31) vikalpitum arhati śāsanavacanena pratiṣiddhā |

 anye tu manyante | dve ete vākye | śāsanād iti stenasya buddhir ucyate | pareṇārdhena rājñas tadaśāsane doṣaḥ | tatra yadi rājāśāsanadoṣam ātmany aṅgīkṛtya muñcen mucyetaivainasaḥ | evaṃ brāhmaṇasyāpi svayam āgatasya vadhaḥ śuddhihetuḥ:[[33]](#footnote-32) "lakṣyaṃ śāstrabhṛtām[[34]](#footnote-33)" (MDh 11.72) iti vacanāt | "na śārīro brāhmaṇadaṇḍaḥ" (GDh12.43) iti[[35]](#footnote-34) rājā yadi pratiṣedhātikrameṇa hanyād brāhmaṇaḥ śudhyed eva |

 **aśāsitvā** muśalādibhir ahatvā | **stenasya** yat pāpaṃ tena yujyate || 8.316 ||

 **annāde bhrūṇahā mārṣṭi patyau bhāryāpacāriṇī |**

 **gurau śiṣyaś ca yājyaś ca steno rājani kilbiṣam || 8.317 ||**

annam attīty **annādaḥ** | **bhrūṇahā** brahmahā |tadīyam annaṃ yo bhuṅkte tasmiṃs tad brahmahatyāpāpaṃ **mārṣṭi** nirasyati[[36]](#footnote-35) śleṣayati | yathā malinaṃ vastram udake mṛjyate tanmalaṃ tatra saṃkrāmaty evam | arthavādaś cāyam | tasya tatpāpam utpadyate | na punar[[37]](#footnote-36) brahmaghno naśyati[[38]](#footnote-37) | **patyau** bhartari **bhāryāpacāriṇī** jāriṇī, sa cet kṣamate | atrāpi bhartur utpādyate pāpam, na tatra[[39]](#footnote-38) tasyā apaiti | **gurau śiṣyaś ca yājyaś ca** śiṣyaḥ sūryābhyuditādibhir aparādhya tu[[40]](#footnote-39) gurau kṣamamāṇe tatpāpaṃ prakṣipati | evaṃ yājyo yājake[[41]](#footnote-40) | so 'pi gurur evety ato yājakagrahaṇaṃ na kṛtam | evaṃ cauro **rājani**, na ced rājñā nigṛhyate | yājyo 'pi karmaṇi pravṛtte vidhim upakrāmati ced yājakavacane nāvatiṣṭhate tadā tyājyaḥ, na punas tasya tāḍanādi śiṣyavat kartavyam | annādādiṣu sarveṣv anyatra vidhir astīti na buddhiḥ[[42]](#footnote-41) | ato 'rthavādo 'yam || 8.317 ||

 **rājabhiḥ dhṛtadaṇḍās tu kṛtvā pāpāni mānavāḥ |**

 **nirmalāḥ svargam āyānti santaḥ sukṛtino yathā || 8.318 ||**

yad uktaṃ pāpakāriṇo nigrahaṇe karmakṛto rakṣanta iti tat sphuṭayati | **dhṛto** vinipātito[[43]](#footnote-42) **daṇḍo** yeṣāṃ **rājabhis** te **kṛtvā pāpāni** kṛtapāpā rājanigraheṇa **nirmalā** nirastapāpā bhavanti | apagate ca pāpe yad eṣāṃ svargārohakaṃ[[44]](#footnote-43) karma tena svargaṃ prāpnuvanti | mahad dhi pāpaṃ śuddhasya karmaṇaḥ phalasya pratibandhakam | **sukṛtino** nityaṃ sukṛtakarmakāriṇaḥ | yathā santo dhārmikās[[45]](#footnote-44) tadvad | asatām adharmo naivotpadyate, eṣām utpanno nigrahaṇena vināśita[[46]](#footnote-45) iti prākpradhvaṃsābhāvayor viśeṣaḥ |

 **mānava**grahaṇān na prakaraṇāc caurāṇām eva | **daṇḍ**aśabdas tu śārīranigrahaviṣayo na hi prakaraṇam atikrāmati | dhanadaṇḍo hi rājārthaḥ | vṛttir hi sā[[47]](#footnote-46) rājñaḥ | śārīre tu daṇḍe daṇḍyamānārthatā na[[48]](#footnote-47) śakyate nihnotum, tvaksaṃskāro hi sā[[49]](#footnote-48) | atheyaṃ buddhiḥ: pālanam eva hiṃsām antareṇa na niṣpādyate, tac ca rājārtham iti kuto māryamāṇārthatā māraṇasya | atha kim pālanaṃ na pālyamānārthaṃ dṛṣṭam[[50]](#footnote-49) evāpahnūyate | na hi tadrāṣṭram upādeyaṃ rājñaiva svarakṣārthaṃ karaśulkādibhṛtyā upādīyante | ataḥ sutarāṃ rakṣopayogitve[[51]](#footnote-50) hiṃsāyāṃ na[[52]](#footnote-51) hiṃsyamānārthatāsiddhiḥ | kathaṃ vā hiṃsayā vinā na rakṣānirvṛttir yadi tāvad evamarthaṃ nigṛhyante punar akāryam āvartayiṣyate tannirodhanādināpi[[53]](#footnote-52) śakyate niyantum | atha tān nigṛhītān dṛṣṭvā[[54]](#footnote-53) bhayād anye na pravartayiṣyanta iti dhanadaṇḍenāpi śakyate duḥkhayitum | hanyamāneṣv api sahasraśaḥ pravartante | tasmād iyaṃ hiṃsā rakṣā satī hiṃsyamānasaṃskāra iti mantavyam | ataś ca karaṇādichedane[[55]](#footnote-54) niyamaḥ | hastyādividhiś ca daṇḍyeṣvevādṛṣṭam[[56]](#footnote-55) ādhāsyati, na rājārtho bhaviṣyati |

 tasmāc charīradaṇḍe pāpān muktir na dhanadaṇḍa iti sthitam | tathā ca mahāpātakināṃ hṛtasarvasvānām apsu praveśitadaṇḍānāṃ saṃvyavahāraparihārārtham aṅkanaṃ vakṣyati | yadi ca dhanadaṇḍena śudhyeyuḥ punar aṅkanam anarthakaṃ syāt |

 atra ca svayam āgatasya nānītasya viśeṣo yaḥ stena eva[[57]](#footnote-56) viśeṣo bhavatu | idaṃ tu sarvaṃ śārīradaṇḍaviṣayam || 8.318 ||

 **yas tu rajjuṃ ghaṭaṃ kūpād dhared bhindyāc ca yaḥ prapām |**

 **sa daṇḍaṃ prāpnuyān māṣaṃ tac ca tasmin samāharet || 8.319 ||**

prapibanty asyām iti **prapā**, jalādhārasthānam uddhṛtajalanidhānaṃ vā | māṣasya jātir na nirdiṣṭā | sā marujāṅgalānūpabhedā[[58]](#footnote-57) draṣṭavyā | **tac ca** rajjvādi **samāhared** dadyāt tasmin sthāne, na rājani || 8.319 ||

 **dhānyaṃ daśabhyaḥ kumbhebhyo harato 'bhyadhikaṃ vadhaḥ |**

 **śeṣe 'py ekādaśaguṇaṃ dāpyas tasya ca taddhanam || 8.320 ||**

**kumbha**śabdaḥ parimāṇaviśeṣe vartate na ghaṭamātre | kvacid viṃśatiprasthān kvacid dvāviṃśatir iti deśabhedād vyavasthā | **daśabhyo 'dhikaṃ harato** vadhavidhir uktārtho 'nubandhādinā niyamyate | **śeṣeṣu** daśasu prākṛta ekādaśaguṇo daṇḍaḥ | tat **tasya**[[59]](#footnote-58) **ca tad dhanam** iti sarvatra steye yojyam | **dhānyaṃ** vrīhiyavādisaptadaśānīti smaryate || 8.320 ||

 **tathā dharimameyānāṃ śatād abhyadhike vadhaḥ |**

 **suvarṇarajatādīnām uttamānām ca vāsasām || 8.321 ||**

dharaṇaṃ dharimā, tulā, tena mīyante parichidyante tāni **dharmameyāni** | ghṛtādīnāṃ dravāṇāṃ prasthādimeyatāstīti, kaṭhinānāṃ parimeyatā bhavatīti, tad artham āha **suvarṇarajatādīnām** | **ādi**grahaṇād eva rajate labdhe punar upādānāt tulyagrahaṇārthāt pravālādīni gṛhyante, na tu tāmralohādīni | teṣāṃ śatād ūrdhvaṃ haraṇe vadhaḥ |

 kiṃ punar etac chataṃ palānām uta karṣāṇām eva kārṣāpaṇānāṃ vā |

 kecid āhuḥ palānām iti |

na tv atra viśeṣe[[60]](#footnote-59) hetur[[61]](#footnote-60) asti | tasmād yasmin deśe dharmamānakāle yayā[[62]](#footnote-61) saṃkhyayā vyavahāraḥ, śatam[[63]](#footnote-62) idaṃ suvarṇasya, kvacit tolake kvacit paleṣu, yathādeśaṃ vyavasthā |

 **uttamānāṃ ca vāsasāṃ** kauśeyapaṭṭādīnām iti |[[64]](#footnote-63) **śatād abhyadhike vadhaḥ[[65]](#footnote-64)** ity anuṣaṅgaḥ | atrāpi śāṭakayugam[[66]](#footnote-65) ekam iti saṃkhyāyate | puṣpapaṭādyupabarhaṇaṃ tv ekam eveti |

 nanu ca suvarṇarajatādīnām ity eva siddhe parimeyagrahaṇam anarthakam |

 nānarthaka, karpūrāgurukastūrikādīnāṃ mahārghāṇāṃ grahaṇārtham | **ādi**grahaṇād dhi taijasāni gṛhyante, niṣkādiparimāṇavyapadeśyāni vā | na hi karpūrādīnāṃ karṣādivyapadeśo 'sti | yady api suvarṇavad rajate 'pi śatasaṃkhyā tathāpi prāyaścittabhedavad daṇḍabhedo 'pi yukto viṣamasamīkaraṇasyānyāyyatvāt[[67]](#footnote-66) | ato yāvat suvarṇagatasya mūlyaṃ tāvati rūpye[[68]](#footnote-67) gṛhīte vadhaḥ | karpūrādīnāṃ tu palānām eva śatasaṃkhyā || 8.321 ||

 **pañcāśatas tv abhyadhike hastacchedanam iṣyate |**

 **śeṣe tv ekādaśaguṇaṃ mūlyād daṇḍaṃ prakalpayet || 8.322 ||**

subodho 'yam | **mūlyād** iti: nāpahṛtam eva dravyaṃ deya, kvacit tajjātīyaṃ naiva prāpyate | ato rūpakair dhānyādinā vā vinimeyam[[69]](#footnote-68) || 8.322 ||

 **puruṣāṇāṃ kulīnānāṃ nārīṇāṃ ca viśeṣataḥ |**

 **mukhyānāṃ caiva ratnānāṃ haraṇe vadham arhati || 8.323 ||**

satkule jātā vidyādiguṇayoginaḥ **kulīnāḥ | nārīṇāṃ ca viśeṣato** guṇarūpasaubhāgyasaṃpannānām[[70]](#footnote-69) ity arthaḥ | **ca**śabdāt kulīnānāṃ ity eva | parasparāpekṣāṇi nārīṇāṃ viśeṣaṇāni | **mukhyāni** uttamāni **ratnāni** vajravaiḍūryamarakataprabhṛtīni | atrāpi suvarṇaśatatulyānīty apekṣyam | anyathottamatvam āpekṣikam iti daṇḍo na vyavatiṣṭheta | **vadham arhati** | anubandhādyapekṣayā sarvatrārhatyartho[[71]](#footnote-70) yojanīyaḥ | akulīnānām avaśiṣṭānām amukhyānāṃ ca "śeṣe[[72]](#footnote-71) tv ekādaśaguṇam" (MDh 8.322) ity[[73]](#footnote-72) eva || 8.323 ||

 **mahāpaśūnāṃ haraṇe śastrāṇām auṣadhasya ca |**

 **kālam āsādya kāryaṃ ca daṇḍaṃ rājā prakalpayet || 8.324 ||**

**mahāpaśavo** hastyaśvādayaḥ | teṣām **haraṇe** kālakāryāpekṣā daṇḍaprakḷptiḥ |

 nanu ca sarvatraiva kālādyapekṣoktā | tathā ca "kāladeśavayaḥśaktīś cintayed daṇḍakarmāṇi" (YDh 2.279) iti |

 satyam | vijñāte daṇḍasvarūpe nyūnādhikabhāvo 'nubandhādyapekṣaḥ | yathā vadhavidhau tāḍanamāraṇādikalpanāpekṣyā | ihātyantavilakṣaṇo daṇḍaḥ | tathā hi viṃśatipaṇo 'pi khaḍgaḥ śatror udyataśastrasya saṃnidhau yadi hriyate tena kāryātiśayena tena ca kālena māraṇaṃ daṇḍaḥ | anyadā dviguṇa ekādaśaguṇo vā | tathauṣadham alabhayatvena mahāprayojanaṃ tadupayogavelāyāṃ hriyate, lolyamānam api kvāthādyapekṣaṃ kālātikramaṇena mahadāturasya duḥkhaṃ janayatīti, tatra mahān daṇḍaḥ | anyadā tu svalpa iti | na yatrāntarām antareṇedṛśaṃ vaiṣamyaṃ labhyate | anyathā sa evaikaḥ śloko daṇḍavidhau paṭhitavyaḥ syāt | tasmād vaktavyam idam | vigrahakāle 'śvādīnāṃ rājyāpekṣo daṇḍaḥ | śastrāṇāṃ rājopayogināṃ kadācit kṣamā kadācin mahān daṇḍaḥ | gomahīṣyādīnāṃ tu prajāsaṃbandhināṃ na rājñā kṣantavya | kāryaṃ ca yad aśvādibhiḥ kartavyaṃ tad apy apekṣyam[[74]](#footnote-73) | vigraho ' pi yadi parvatādau bhavati yatra nātīvāśvaiḥ prayojanaṃ bhavaty eva daṇḍahrāsaḥ[[75]](#footnote-74) |

 **kālam āsādya** jñātvā nirūpya **daṇḍaṃ** **kalpayet** | sa evātra prabhavati,[[76]](#footnote-75) na[[77]](#footnote-76) śāstram || 8.324 ||

 **goṣu brāhmaṇasaṃsthāsu kharikāyāś[[78]](#footnote-77) ca bhedane |**

 **paśūnāṃ haraṇe caiva sadyaḥ kāryo 'rdhapādikaḥ || 8.325 ||**

**brāhmaṇasaṃsthā** brāhmaṇāśritā brāhmaṇasvāmikāḥ | tāsāṃ **haraṇe** | ṣaṣṭhyarthe saptamī | **paśūnāṃ** cājaiḍakādīnām | bahuvacanaṃ sarvatrāvivakṣitam[[79]](#footnote-78) | **sadyas** tatkṣaṇād avicārya | pādasyārdham ardhapādam, tad asyāstīty **ardhapādikaḥ** | tac ca saṃbhavati yadi pādārdhaṃ[[80]](#footnote-79) tena chidyate | tenārdhapādachedanaṃ kartavyam iti vākyārthaḥ | **kharikā[[81]](#footnote-80)** yayā gorathakṣetrādau[[82]](#footnote-81) vāhyate balīvardaḥ | **bhedane** vāhyamānāyāḥ pratodena pīḍotpādane |

 "bhedanaṃ" vāhānām upalakṣaṇārthaṃ vyācakṣate pūrve | avaśyaṃ[[83]](#footnote-82) vāhayan duḥkhayati | pratodena vāhane evāyaṃ daṇḍa ity anye paṭhanti[[84]](#footnote-83) |

 anye tu pādasya paścād bhāgaṃ caturthaṃ kharikām āhuḥ | khariketi yā prasiddhā palāyanaśīlā yāṃ pālo 'ny vā bhindann ardhapādikaḥ kāryaḥ[[85]](#footnote-84) |

 anye tv adhikaraṇasaptamīṃ matvā gosaṃsthadadhyādīny adhyāharanti |

 tad ayuktam | śrutapadasaṃbandhasaṃbhave kṛto 'dhyāhāraḥ || 8.325 ||

 **sūtrakārpāsakiṇvānāṃ gomayasya guḍasya ca |**

 **dadhnaḥ kṣīrasya takrasya pānīyasya tṛṇasya ca || 8.326 ||**

 **veṇuvaidalabhāṇḍānāṃ lavaṇānāṃ tathaiva ca |**

 **mṛṇmayānāṃ ca haraṇe mṛdo bhasmana eva ca || 8.327 ||**

 **matsyānāṃ pakṣiṇāṃ caiva tailasya ca ghṛtasya ca |**

 **māṃsasya madhunaś caiva yac cānyat paśusaṃbhavam || 8.328 ||**

 **anyeṣāṃ caivamādīnām adyānām odanasya ca |**

 **pakvānnānāṃ ca sarveṣāṃ tanmūlyād dviguṇo damaḥ || 8.329 ||**

**sūtram** ūrṇāsaṇādi | **lavaṇāni** saindhavabiḍalavaṇādīni | **yac cānyat paśusaṃbhavam** āmiṣādi[[86]](#footnote-85) | **anyeṣām** apūpamodakādīnām | **ādi**śabdaḥ prakāre | prakāraḥ sādṛśyaṃ tulyatā sadṛśakāryakaraṇopayogādirūpā | tathā ca sarpirmaṇḍekṣukhaṇḍaśarkarākilāṭakūrcikādyā apūpā gṛhyante | **paśusaṃbhavaṃ** rāṅkavājinādy apīcchanti kecit | **ādi**grahaṇāt prakṛtir vikṛtir api |[[87]](#footnote-86) yac cobhayopādānaṃ dadhnaḥ kṣīrasya ceti tad udāharaṇārtham | evaṃ **sūtra**grahaṇena sūtramayaṃ vāso 'pi gṛhyate | nalikādīnāṃ saty api sūtramayatve paśusaṃbhavatva uttamatvād uttamānāṃ cety asyāpavādaviṣayaḥ[[88]](#footnote-87) | prakṛtyantare tailaśabdaḥ snehavācī, na tilavikāra eva | tenātasīpriyaṅgupañcāṅgulatailādayo 'pi gṛhyante || 8.326–29 ||

 **puṣpeṣu harite dhānye gulmavallīnageṣu ca |**

 **anyeṣv aparipūteṣu daṇḍaḥ syāt pañcakṛṣṇalaḥ || 8.330 ||**

navamālikādīni **puṣpāṇi** | **haritaṃ**[[89]](#footnote-88) **dhānyaṃ** kṣetrastham apakvam | **nagā** vṛkṣāḥ | **anyeṣv aparipūteṣu** | bahuvacanāt paripavanasya ca dhānyeṣv eva[[90]](#footnote-89) tuṣapalālādivimokṣarūpayasya[[91]](#footnote-90) saṃbhavād uttaraśloke dhānyagrahaṇam evākṛṣyate | **gulmādīnāṃ** hi saty api palāśe[[92]](#footnote-91) vyamiśratve puṣpāṇāṃ ca, na[[93]](#footnote-92) paripūtavyavahāraḥ | spatamī haraṇāpekṣā |

tat tu[[94]](#footnote-93) pūrvasmād anuvartate | atra **pañcakṛṣṇalo daṇḍaḥ** | kṛṣṇalā nānādravyajāḥ[[95]](#footnote-94) | alpatvamahattvaprayojanāpekṣāḥ | suvarṇasyeti pūrve || 8.330 ||

 **paripūteṣu dhānyeṣu śākamūlaphaleṣu ca |**

 **niranvaye śataṃ daṇḍaḥ sānvaye 'rdhaśataṃ damaḥ || 8.331 ||**

**mūlam** ikṣudrākṣādi | **niranvaye** dravyaharaṇe | anvayo 'nunayaḥ, svāminaḥ prītyādiprayogaḥ: "yat tvadīyaṃ tan madīyam evety anayā buddhyāhaṃ pravṛttaḥ, na ced evaṃ tad gṛhāṇa" ityevamādivacanaṃ tad yatra na kriyate tan **niranvayam** | sāhasaprakāratvād adhiko daṇḍaḥ | anvayena saha **sānvayaḥ** |

 atha vā **niranvayo**[[96]](#footnote-95) yena saha kaścid api saṃbandho nāsty ekagrāmavāsādiḥ | tataḥ śataṃ daṇḍyaḥ | atha vā anārakṣam **niranvayam** | sati tu rakṣake[[97]](#footnote-96) ubhayāparādhād alpo daṇḍaḥ | khalastheṣu dhānyeṣv ayaṃ daṇḍaḥ | tatra hi paripūyante | gṛhastheṣu tv ekādaśaguṇaḥ prāg uktaḥ (cf. MDh 8.320) || 8.331 ||

 **syāt sāhasaṃ tv anvayavat prasabhaṃ karma yat kṛtam |**

 **niranvayaṃ bhavet steyaṃ hṛtvāpavyayate ca yat || 8.332 ||**

paradravyāpaharaṇaṃ **steyam** ucyate | dhātvarthaprasiddhyā cāsyaiva kartā stenaḥ |[[98]](#footnote-97) iha tu viśeṣeṇāyaṃ vyavahāra iṣyate tadartho 'yaṃ ślokaḥ | na paradravyādānamātraṃ steyam, ṛṇādānanikṣepādiṣv api steyadaṇḍaprasaṅgāt | saṃjñābhedo daṇḍabhedārthaḥ |[[99]](#footnote-98)

 **karma yat kṛtaṃ** parapīḍākaraṃ vastrotpāṭanāgnidāhadravyāpaharṇādi[[100]](#footnote-99) | agnidāhe yady api dravyāpaharaṇaṃ nāsti tathāpi cauryam eva rahasi karaṇād apahnavāc ca manyante | caurye hi dravyaviśeṣāśrayo daṇḍaḥ | so 'tra na syāt | evamartham eva steyaprakaraṇotkarṣaṇam[[101]](#footnote-100) |[[102]](#footnote-101) **prasabhaṃ karma** iti karmagrahaṇād dravyāpahārād anyad apy evaṃkṛtam ayuktaṃ sāhasam eva | kas tarhy agnidāhādāv aprasabhaṃ kṛte daṇḍaḥ | kaṇṭakaśuddhau vakṣyāmaḥ | ata eva saṃdhichede[[103]](#footnote-102) 'saty api dravyāpaharaṇe kaṇṭakaśuddhau daṇḍam āmananti | anyathā steya evāvakṣyat[[104]](#footnote-103) || 8.332 ||

 **yas tv etāny upakḷptāni dravyāṇi stenayen naraḥ |**

 **taṃ śataṃ daṇḍayed rājā yaś cāgniṃ corayed gṛhāt || 8.333 ||**

**etāni** sūtrādīni, **upakḷptāni** pratyāsannadānopabhogādikāryakālāni, atha vā saṃskṛtāni kṛtasāmarthyādhānāni | yathā tad eva sūtraṃ tantuvāyahaste vāyanārthaṃ dattaṃ kiṃcid dviguṇīkriyate kiṃcit parivartyate, evaṃ dadhi manthanamaricaśarkarādisaṃskṛtam, kṣīraṃ ghṛtam ityādisaṃskāraḥ | tatra **śataṃ** daṇḍaḥ | "ādyam" iti pāṭhe prathamasāhasaḥ | **agnigṛhāt** parigṛhītaṃ śālāgnihotretyādyartham,[[105]](#footnote-104) hemante vā sītārditānāṃ daridrāṇām apraṇītam apy agner upakalpanaṃ pākakāle[[106]](#footnote-105) śītādinivṛttyarthaṃ vā tāpanakāle[[107]](#footnote-106) | aviśeṣeṇāyam agner daṇḍaḥ svalpasya bahor upakḷptasyānupakḷptasya ca |

 saty api sūtrādidaṇḍe (MDh 8.326) ādigrahaṇe (MDh 8.329) nāgnes tanmūlyādi saṃbhavati,[[108]](#footnote-107) krayavikrayavyavahārāprasiddheḥ | yāvatā vendhanenāgnir upahṛtaparimāṇa[[109]](#footnote-108) utpadyate yāvatībhir dakṣiṇābhis tanmūlyād dviguṇo daṇḍaḥ saṃbhavati, śakyate ca[[110]](#footnote-109) vyapadeṣṭum, tuṣṭyutpattiś ca svāminaḥ sthitaiva | atas tretāgniharaṇe yāvat punar ādhāne gacchati prāyaścitteṣṭau ca tāvad agnimate dātavyaḥ[[111]](#footnote-110) | ato 'yam agner daṇḍaḥ śālāpraṇītāgniviṣaya eva svalpatvāt | tretāyāṃ tu tanmūlyād dviguṇa iti | tathā ca sulabheṣv adhikāranivṛttim akurvatsu yāgāṅgadravyeṣv apahriyamāṇeṣu[[112]](#footnote-111) "kuśakarakāgnihotradravyāny[[113]](#footnote-112) apaharato 'ṅgacchedaḥ syāt" iti śaṅkhaḥ | agniṣu tu hṛteṣv adhikāra eva nivartate | tatra kathaṃ mahān daṇḍo na syāt || 8.333 ||

 **yena yena yathāṅgena steno nṛṣu viceṣṭate |**

 **tat tad eva haret tasya pratyādeśāya pārthivaḥ || 8.334 ||**

bhūyobhūyaḥ pravṛttasyāyaṃ daṇḍaḥ | yo dhanena daṇḍito 'pi na mārge 'vatiṣṭhate tasya tricaturdaṇḍitasyānavatiṣṭhamānasya dravyajātiparimāṇānapekṣaḥ saṃdhicchedādyanapekṣacauryakriyāmātrāśrito[[114]](#footnote-113) 'ṅgacchedaḥ | yasya yasyāṅgasya balam āśrityāvatiṣṭhate stenaś caurye pravartate **tat tad asya harec** chindyāt | yasya kaścit pādavalam āśrityāvaṣṭabhya palāyate "na mām anugantuṃ kaścid api śaknoti" iti tasya pādacchedaḥ |[[115]](#footnote-114) anyaḥ "saṃdhibhedajño 'ham" tasya hastacchedaḥ | **pratyādeśāya** pratirūpaphaladarśanāya | svāvaṣṭambhena sābhimānaṃ sakrodhaṃ sāvajñaṃ nyakkaraṇaṃ vā **pratyādeśaḥ** | "ya evaṃ karoti tasya tasyāham evaṃ kartā" iti vyākhyāpanaṃ pratyādeśaḥ || 8.334 ||

 **pitācāryaḥ suhṛn mātā bhāryā putraḥ purohitaḥ |**

 **nādaṇḍyo nāma rājño 'sti yaḥ svadharme na tiṣṭhati || 8.335 ||**

"bhāryā putraḥ svakā tanuḥ" (MDh 4.184) ātmīyaṃ śarīram | kaḥ punar ātmano daṇḍaḥ | prāyaścittatapodhanadānādivivakṣitam[[116]](#footnote-115) | vicalito dharmāt svakāt | yo yaḥ svadharmān nānutiṣṭhati[[117]](#footnote-116) sa sarvo daṇḍyaḥ[[118]](#footnote-117) || 8.335 ||

 **kārṣāpaṇaṃ bhaved daṇḍyo yatrānyaḥ prākṛto janaḥ |**

 **tatra rājā bhaved daṇḍyaḥ sahasram iti dhāraṇā || 8.336 ||**

**prākṛto janaḥ** sāmānyapuruṣo yo nātiguṇasaṃyuktaḥ | tasya **yatra** yasminn aparādhe yāvān daṇḍas tatsahasraguṇo rājñaḥ, kārṣāpaṇagrahaṇasya daṇḍaparimāṇopalakṣaṇārthatvāt,[[119]](#footnote-118) dṛṣṭārthatvād[[120]](#footnote-119) daṇḍasya | tasya[[121]](#footnote-120) cātmānam aniyamya paro niyantuṃ na śakyata iti yuktaṃ pratyaparādhe rājño daṇḍārhatvam | mahādhanatvād alpaṃ daṇḍaṃ na vigaṇayet | rājādhikṛtānāṃ mantripurohitādīnām anayaiva kalpanayā nyūnādhikabhāvaḥ | dhanadaṇḍaś ca brāhmaṇebhyo 'psu praveśanena varuṇāya vā | yato vakṣyati "rājñāṃ daṇḍadharo hi saḥ" (MDh 9.245) || 8.336 ||

 **aṣṭāpādyaṃ tu śūdrasya steye bhavati kilbiṣam |**

 **ṣoḍaśaiva tu vaiśyasya dvātriṃśat kṣatriyasya ca || 8.337 ||**

 **brāhmaṇasya catuḥṣaṣṭiḥ pūrṇaṃ vāpi śataṃ bhavet |**

 **dviguṇā vā catuḥṣaṣṭis taddoṣaguṇavid dhi saḥ || 8.338 ||**

**taddoṣaguṇavid dhi sa** iti hetvabhidhānād viduṣāṃ daṇḍo 'yam | yatra khalajana ekaṃ kārṣāpaṇaṃ dāpyate tatra vidvān[[122]](#footnote-121) śūdro 'ṣṭaguṇām | **aṣṭabhiḥ āpādyate** saṃbadhyate yat **kilbiṣaṃ** pāpaṃ tad evam ucyate | aṣṭabhir vāpādyata āhanyate guṇyata iti yāvat, ubhayathāpy aṣṭaguṇasya vācako **'ṣṭāpadya**śabdaḥ | evaṃ tad eva dviguṇaṃ vaiśyasya | sa hi sākṣād adhyayanajñānayor adhikṛtaḥ | śūdras tu kathaṃcid brāhmaṇāpāśritatatsaṃgatyā kiyad api jñāsyati | kṣatriyas tu rakṣādhikāradoṣeṇa samāne vidvattve tato 'pi dviguṇaṃ daṇḍyate | brāhmaṇe tu daṇḍavidhau na tṛpyati | catuḥṣaṣṭiḥ śatam[[123]](#footnote-122) aṣṭaviṃśaṃ vā śatam[[124]](#footnote-123) iti | tasya hi pravacanam upadeṣṭṛtvaṃ vā, adhikaṃ ca rakṣā[[125]](#footnote-124) tato bhavet | prākṛtajanasya tiryakprakhyasya ko 'parādhaḥ[[126]](#footnote-125) | avidvāṃso guṇadoṣānabhijñā akārye pravartante | vidvān api tathaiva ced varteta hanta hataṃ[[127]](#footnote-126) jagat, tṛtīyasya śikṣitur abhāvāt | tad uktaṃ "dvau loke[[128]](#footnote-127) dhṛtavratau[[129]](#footnote-128) rājā brāhmaṇaś ca bahuśrutaḥ" (GDh 8.1) iti | rājñaḥ pūrveṇa daṇḍādhikyam anena brāhmaṇasya | ādhikyamātrāvidhiś cāyaṃ na yathāśrutasaṃkhyāvidhiḥ, brāhmaṇadaṇḍe 'navasthāśravaṇād ayaṃ vāyaṃ veti[[130]](#footnote-129) | na ca vikalpo yukto vyavasthāhetutvābhāvāt | tulyabalasyaiva vikalpasya paraviṣayāśrayānupapatteḥ[[131]](#footnote-130) | ko hi rājā dvijaguṇam utsṛjya catuḥṣaṣṭiṃ grahīṣyati | yadi paramadṛṣṭārthe daṇḍe[[132]](#footnote-131) vikalpaḥ, upapadyeta | na cādṛṣṭārtho 'yam ity uktam | tathā ca gautamaḥ "viduṣo 'tikrame[[133]](#footnote-132) daṇḍabhūyastvam" ity āha | tasmād anavasthā vidhitvaṃ vyāharanti | na ca guṇāpekṣo vikalpo yukto naṣṭādiślokenaiva (MDh 8.232) viddhatvāt | arthavattvāc[[134]](#footnote-133) cātra vidhyagatiḥ | sa cādhikyavidhau labdhālaṃbana iti na yathāśrutaparikalpane vikalpane samarthaḥ || 8.337–38 ||

 **vānaspatyaṃ mūlaphalaṃ dārvagnyarthaṃ tathaiva ca |**

 **tṛṇaṃ ca gobhyo grāsārtham asteyaṃ manur abravīt || 8.339 ||**

vanaspataya[[135]](#footnote-134) eva **vānaspatyaṃ** vṛkṣāḥ | svārthe pratyayaḥ | **grāsārthaṃ** gṛhyamāṇam **asteyaṃ** vaṃśāṅkurādi | **mūlaphalaṃ** vanaspatīnām anyad bisasasyādi | sūtrādigaṇe (MDh 8.326) agrāsārthaṃ mūlaphalāharaṇe daṇḍa uktaḥ | **asteya**vacanaṃ **grāsārtham,** mātrārtham[[136]](#footnote-135) akṣīṇavṛtter api kathaṃcij jātalaulyasya smṛtyantaradarśanāt svāparivṛtteś[[137]](#footnote-136) ca daṇḍaḥ | tathā ca **gautamaḥ:** "puṣpāṇi svavad ādadīta phalāni cāparivṛttānām" (GDh 12.28) iti | **dārvagnyārtham,**[[138]](#footnote-137) āhitāgner asaṃnihite vanaspatāv udvāty agnau taddhāraṇārthaṃ kāṣṭham adoṣam, pālāśīr vā samidho vyādadhyāt | apracurapalāśe ca grāme kathaṃ syād iti yadi gṛhyeran[[139]](#footnote-138) na doṣaḥ | **tṛṇaṃ ca gobhyaḥ** | tādarthye caturthī | gograhaṇāt prastārārthaṃ doṣa eva | ye tu grāsārthapadena gavām abhisaṃbandham icchanti teṣāṃ gobhya iti nopapadyate | ṣaṣṭhī hi tatra yuktā || 8.339 ||

 **yo 'dattādāyino hastāl lipseta brāhmaṇo dhanam |**

 **yājanādhyāpanenāpi yathā stenas tathaiva saḥ || 8.340 ||**

atideśo 'yam | **yo** **brāhmaṇaś** caurān upajīvati sa coravad daṇḍyaḥ | **yājanādhyāpanenāpi** | apiḥ kriyāntarasūcakaḥ | tena pratigrahaprītyādāyādi gṛhyate[[140]](#footnote-139) | kṣatriyādīnām anyathaiva vārtādisvakarmaṇā[[141]](#footnote-140) coradhanaṃ gṛhṇatām | brāhmaṇagrahaṇaṃ tu mayā "kila dharmeṇārjitaṃ yājayatā" ity abhimānanivṛttyartham | adattam ādatte gṛhṇātīty **adattādāyī** coraḥ | **lipseta** labdhum icched agṛhītāsv api dakṣiṇāsu tatsaṃbandhād eva cauranigrahaḥ || 8.340 ||

 **dvijo 'dhvagaḥ kṣīṇavṛttir dvāv ikṣū dve ca mūlake |**

 **ādadānaḥ parakṣetrān na daṇḍaṃ dātum arhati || 8.341 ||**

**dvija**grahaṇaṃ śūdrapratiṣedhārtham | **adhvago** naikagrāmavāsī | tatrāpi **kṣīṇavṛttiḥ** kṣīṇapathyodanaḥ | **dvāv ikṣū** daṇḍau, **mūlake,** pradarśanārthaṃ caitat parimitaharītakamudgādiśamīdhānyānām | tathā ca "śamītrapusayugyaghāseṣu ca na pratiṣedhaḥ"[[142]](#footnote-141) iti smṛtyantaram | **parakṣetrāt** parakīyasthānād ityarthaḥ, parivṛtād api || 8.341 ||

 **saṃditānāṃ saṃdātā saṃditānāṃ ca mokṣakaḥ |**

 **dāsāśvarathahartā ca prāptaḥ syāc corakilbiṣam || 8.342 ||**

pāsvādayo vimuktaśṛṅkhalādibandhanā mustādiyavabhūyiṣṭheṣu vijaneṣu vāryante | tataś cen nidrāyati svāmini pāle vā kaścit saṃdānavataḥ kuryāt, khalīnakabandhādinā nūnaṃ ninīṣaty asāv iti śaṅkayā cauravad daṇḍyaḥ | yas tu svāmigṛhacyutaṃ yūthabhraṃśāgataṃ vā rakṣitum eva vā badhnīyān na tasya doṣaḥ | evaṃ gavādīnām api gale dāmādisaṃdāne[[143]](#footnote-142) eṣa eva damaḥ | ye ca **saṃditāḥ** pādasthaśṛṅkhalādinā, teṣām **mokṣakaḥ** | **dāmāṃś** ca rahasi protsāhya bhaktadāsādīn apaharati "ahaṃ te bahu dadāmi kim etaṃ bhajase" iti | kulīnānāṃ haraṇe vadha uktaḥ "puruṣāṇām" (MDh 8.323) ity atra | anena dāsānām ucyate[[144]](#footnote-143) | yathā[[145]](#footnote-144) tatraiva kulīnam uktam evam atrāpi[[146]](#footnote-145) protsāhya nayanaṃ grahaṇaṃ[[147]](#footnote-146) na kartavyam | tatra prabalādinā[[148]](#footnote-147) cauryeṇa veti | **aśvarathaharteti** | aśvānāṃ rathānāṃ ca | "mahāpaśūnām" (MDh 8.324) ity atra rājasaṃbandhino 'śvāḥ, ime tu janapadānām | tatra[[149]](#footnote-148) rājecchayā daṇḍaḥ, iha tu niyato vadhaḥ | yady api bahavaś coradaṇḍās tathāpi smṛtyantare |

 bandigrāhāṃs tathā vājikuñjarāṇāṃ ca hāriṇaḥ |

 prasahya ghātinaś caiva śūlam āropayen narān || iti | (YDh 2.277)

ihāpi sāmānyato[[150]](#footnote-149) "yena yena" ity upakramya "tat tad eva haret" iti (MDh 8.334) |

 anye tv aśvayukto ratha iti sāmānyaṃ manyante, pradarśanāc cāśvagorathādīnām |

 tatra kevalānām aśvānāṃ rathasya ca daṇḍaś cintyaḥ | smṛtyantare kevalānām aśvānāṃ cauradaṇḍasyoktatvāt, rathayuktānām api siddhaḥ[[151]](#footnote-150) | ye tu protsāhya nayanaṃ haraṇaṃ manyante, teṣām aśvarathaśabdena rathakāro lakṣyate, rathakarteti | tac ca[[152]](#footnote-151) sarvaśilpārtham | śilpināṃ haraṇe cauradaṇḍaḥ | aśvānām api protsāhanaṃ vaḍavādarśanena || 8.342 ||

 **anena vidhinā rājā kurvāṇaḥ stenanigraham |**

 **yaśo 'smin prāpnuyāl loke pretya cānuttamaṃ sukham || 8.343 ||**

**anenā**ntaraprakrāntena[[153]](#footnote-152) mārgeṇa **cauranigrahaṃ kurvāṇo yaśaḥ** sakalajanasādhuvādo **asmiṃḷ loke** yāvajjīvam, **pretya** mṛtaś c**ānuttamaṃ[[154]](#footnote-153)** svargākhyaṃ **sukham** aśnuta iti | prakaraṇopasaṃhāro 'yam || 8.343 ||

 **aindraṃ sthānam abhiprepsur yaśaś cākṣayam avyayam |**

 **nopekṣeta kṣaṇam api rājā sāhasikaṃ naram || 8.344 ||**

saho balam, tena vartate **sāhasikaḥ** | dṛṣṭādṛṣṭadoṣān aparigaṇayya balamātram āśritya steyahiṃsāsaṃgrahaṇādiparapīḍākareṣu vartamānaḥ prakāśaṃ puruṣaḥ **sāhasikaḥ** | tad uktaṃ "syāt sahasam" (MDh 8.332) iti | na steyādibhyaḥ padārthāntaraṃ sāhasam, kiṃ tu prasahyakāraṇāt tāny eva sāhasāni bhavanti | yady apy agnidāhavastrapāṭanādi tad api[[155]](#footnote-154) dravyanāśātmakatvāt siddham eveti,[[156]](#footnote-155) tasya nigrahāt[[157]](#footnote-156) **nopekṣeta** na vilaṃbeta kṣaṇam api, yadā gṛhītas tadaiva nigṛhītavyaḥ | indrasvāmikaṃ **sthānaṃ** svargākhyam **aindraṃ** tadābhimukhyena prāptum icchan | atha vā svam eva rājyapadam aindram ivecchann[[158]](#footnote-157) aviccālitvasāmānyam, nigrāhya nigraheṇa hi pratāpānugrahābhyāṃ prajā anupravartante | tad uktam "samudram iva sindhavaḥ" (MDh 8.175) iti | **yaśo 'kṣayam avyayaṃ** ca | dve viśeṣye dve viśeṣaṇe,[[159]](#footnote-158) sthānam avyayaṃ yaśo 'kṣayam iti | athobhayenāpi yaśo viśiṣyate, kṣayo mātrāpacayaḥ, vyayo niranvayavināśaḥ | ubhayam api tan nāsti | na malinībhavati yaśo na kadācid vicchidyate | bhūtārthavādastutir iyam || 8.344 ||

 **vāgduṣṭāt taskarāc caiva daṇḍenaiva ca hiṃsataḥ |**

 **sāhasasya naraḥ kartā vijñeyaḥ pāpakṛttamaḥ || 8.345 ||**

ayam aparārthavādo nigrahavidhistutyarthaḥ | vācā duṣṭo **vāgduṣṭas** taskaraś cauraḥ[[160]](#footnote-159) | **daṇḍenaiva** daṇḍapāruṣyakṛt[[161]](#footnote-160) | daṇḍaḥ praharaṇopalakṣaṇārthaḥ | tribhya etebhyo 'nantarātikrāntebhyaḥ pāpakāribhyo 'yam atiśayena **pāpakṛttamaḥ** || 8.345 ||

 **sāhase vartamānaṃ tu yo marṣayati pārthivaḥ |**

 **sa vināśaṃ vrajaty āśu vidveṣaṃ cādhigacchati || 8.346 ||**

ayam apy arthavādaḥ | **sāhase** sthitaṃ puruṣaṃ **yo marṣayati** | prakṛtyarthe 'yaṃ ṇic | yo mṛṣyati kṣamate, **sa vināśaṃ** prāpnoti dveṣyatāṃ ca prajāsu prāpnoti dveṣyaiś cābhibhūyate || 8.346 ||

 **na mitrakāraṇād rājā vipulād vā dhanāgamāt |**

 **samutsṛjet sāhasikān sarvabhūtabhayāvahān || 8.347 ||**

ata āha pārśvathasya[[162]](#footnote-161) kasyacit snehahetor amātyādinā prārthyamāno na mṛṣyet | atha vā sa evātibahudhanaṃ dadātīti nopekṣeta[[163]](#footnote-162) | sarveṣāṃ bhūtānāṃ bhayam āvahanti **sāhasikāḥ** | ayam apy arthavādaḥ || 8.347 ||

 **śastraṃ dvijātibhir grāhyaṃ dharmo yatroparudhyate |**

 **dvijātīnāṃ ca varṇānāṃ viplave kālakārite || 8.348 ||**

 **ātmanaś ca paritrāṇe dakṣiṇānāṃ ca saṅgare |**

 **strīviprābhyupapattau ca ghnan dharmeṇa na duṣati || 8.349 ||**

"vaiṇavīṃ dhārayed yaṣṭim" (MDh 4.36) iti vidhānād anumitaśastragrahaṇāḥ[[164]](#footnote-163) śrotriyāḥ | svabalāviṣṭaṃ bhavati ca sāhasike balātiśayadhāyī[[165]](#footnote-164) śastram | ataḥ sāhasikatvāśaṅkayā[[166]](#footnote-165) śastragrahaṇam aprāptaṃ vidhīyate: **śastraṃ dvijātibhir grāhyam** iti | etāvatā vākyaṃ vicchidyate | avaśiṣṭaṃ tu **ghnan dharmeṇa** ity anenābhisaṃbadhyata ity ato dve ete vākye |

 ye tv eteṣv eva nimitteṣu grahaṇam icchanti nānyadeti, teṣām atarkitopanatātatāyīmukhapatitasya[[167]](#footnote-166) aśastrasya kā gatiḥ | na hi te śastragrahaṇaṃ tasya pratipālayanti |

 athaivaṃ vyākhyāyate **dharmo yatroparudhyate** **viplave kālakārite** rājani vyatikrānte saṃsthāyāṃ pravṛttāyāṃ śastraṃ grāhyam | anyadā tu saurājye rājaiva rakṣatīti |

 na hi prasārya hastau rājā pratipuruṣam āsituṃ śaknoti | bhavanti kecid durātmāno ye rājapuruṣān api śūratamābhiyuktān bādhante, śastravatas tu bibhyatīti sārvakālikaṃ śastradhāraṇaṃ yuktam |

 kiṃ punar grahaṇamātraṃ[[168]](#footnote-167) bibhīṣikājananamātram |

 nety āha: **ghnan dharmeṇa na duṣyatīti** | hiṃsāparyanto 'yam upadeśaḥ | yat tv āpastambenoktam: "na brāhmaṇaḥ parīkṣārtham api śastram ādadīta" iti, asati yathābhihite[[169]](#footnote-168) nimitta ākarṣaṇasya pratiṣedho na grahaṇasya | vikośā hi parīkṣyante |

 **dharmasyoparodho** yadā yajñādīnāṃ vināśaḥ kaiścit kriyate | **varṇānāṃ viplavo** 'vyavasthānaṃ varṇasaṃkarādi | **kālakārite[[170]](#footnote-169)** rājamaraṇādau | tatra svadhanakuṭumbarakṣārthaṃ śastraṃ grāhyam |

 anye tu parārtham apy asminn avasare | tathā ca gautamaḥ: "durbalahiṃsāyāṃ ca vimocane śaktaś cet" (GDh 21.19) iti |

 uktaṃ yajñavināśaśaṅkānivṛttyarthaṃ[[171]](#footnote-170) śastragrahaṇam | nimittāntaram āha: **ātmanaś ca paritrāṇe** | pariḥ sarvatobhāve | śarīrabhāryādhanaputrarakṣārthaṃ **ghnan dharmeṇa na duṣyati** |

 **dakṣiṇānāṃ ca saṅgaro** 'virodhaḥ | yadi yajñārthaṃ kalpitā dakṣiṇāḥ kaiścid apahriyeraṃs tadā tannimittaṃ yoddhavyam |

 anye tv evam abhisaṃbadhnanti | **dakṣiṇānāṃ** hetoḥ **saṃgare** yady uparodhaḥ pravṛtto[[172]](#footnote-171) dharme 'pravṛtte dakṣiṇāsaṃgara iti |

 **strīviprāṇām abhyavapattiḥ** paribhavaḥ[[173]](#footnote-172) | yatra striyaḥ sādhvyo haṭhāt kenacid upagamyante hanyante vā | evaṃ brāhmaṇāḥ kenacid dhanyante | tatra ghnan khaḍgādinā na duṣyati | hiṃsāpratiṣedhātikramo na kṛto bhavatīty arthaḥ | asati pratiṣedhe kāmacāraprāptau vidhyantaraparyālocanayā gautamavacanam anudhyāyamānena "durbalahiṃsāyāṃ vimocane śaktaś cet" (GDh 21.19) ity avaśyaṃ hanane pravartitavyam | atha pratihāraśaṅkā bhavati tadā "sarvata evātmānaṃ gopāyet" (GDh 9.34) ity upekṣā || 8.348–49 ||

*ātmaparitrāṇārtham avicāreṇa yoddhavyam | tad anudarśayati |*

 **guruṃ vā bālavṛddhau vā brāhmaṇaṃ vā bahuśrutam |**

 **ātatāyinam āyāntaṃ hanyād evācivārayan || 8.350 ||**

**ātatāyī** ucyate yaḥ śarīradhanadāraputranāśe sarvaprakāram udyataḥ | tam **avicārayan[[174]](#footnote-173)** hanyāt | **gurv**ādigrahaṇam arthavādaḥ | ete 'pi hantavyāḥ, kim utānya iti | eteṣāṃ tv ātatāyitve 'pi vadho nāsti | "ācāryaṃ ca pravaktāram" (MDh 4.162) ity anenāpakāriṇām api vadho niṣiddhaḥ | **gurum ātatāyinam** iti śakyaḥ saṃbandhaḥ | tathā saty ātatāyiviśeṣaṇam etat | tato gurvādivyatiriktasyātatāyinaḥ pratiṣedhaḥ kutaḥ syāt | vākyāntarābhāvāt |

 atha "nātatāyivadhe doṣaḥ" (MDh 8.351) ity etad vākyāntaraṃ sāmānyenābhyanujñāpakam iti |

 tad api na, vidher aśravaṇāt, pūrvaśeṣatayā cārthavādatve prakṛtavacanatvāt |

 iha bhavantas[[175]](#footnote-174) tv āhuḥ: yady ātatāyinam[[176]](#footnote-175) ity eva vidhiḥ, avaśiṣṭo 'rthavādaḥ, tathāpi gurvādīnāṃ vadhānujñānam | yato 'nyad apakāritvam anyad ātatāyitvam | yo hy anyāṃ kāṃcana pīḍāṃ karoti na sarveṇa śarīrādinā so 'pakārī, tatas tv anya[[177]](#footnote-176) ātatāyī[[178]](#footnote-177) | tathā ca paṭhyate |

 udyatāsir viṣāgnibhyāṃ śāpodyatakaras tathā |

 ātharvaṇena hantā ca piśunaś cāpi rājataḥ ||

 bhāryātikramakārī ca randhānveṣaṇatatparaḥ |

 evamādyān vijānīyāt sarvān evātatāyinaḥ || (KSm 802–03)

"**āyāntam** iti vacanād āttaśastro hantum abhidhāvan dārān vā jihīrṣan hantavyaḥ | kṛte tu doṣe kim anyat kariṣyatīty upekṣā" iti bruvate |

 tad ayuktam | yataḥ "prakāśam aprakāśaṃ vā"[[179]](#footnote-178) (MDh 8.351) iti vakṣyati | samānau hy etau kariṣyan kṛtavāṃś ca[[180]](#footnote-179) | tasmād **āyāntam** ity anuvādaḥ: kartum āgataṃ kṛtvā vā gatam iti | ātatāyitvāc cāsau hanyate | na ca kṛtavacana ātatāyitvam upaiti | nāsyātmano rakṣārtha eva vadha "ātmanaś ca paritrāṇe" (MDh 8.349) iti anenoktam[[181]](#footnote-180) || 8.350 ||

 **nātatāyivadhe doṣo hantur bhavati kaścana |**

 **prakāśaṃ vāprakāśaṃ vā manyus taṃ manyum ṛcchati || 8.351 ||**

**na kaścana** iti: nādharmo na daṇḍo na prāyaścittam iti | **prakāśaṃ** janasamakṣam, **aprakāśaṃ** viṣādidānena yena kenacid upāyena | **manyuḥ** krodhābhimānidevatā, asau **manyum ṛcchati** | nātra hantṛhantavyabhāvo 'sti | puruṣayor artha ātatāyikrodha itareṇa hanyata ity arthavādo 'yaṃ | yathā pratigrahakāmaḥ "ko mahyaṃ dadātu, nāhaṃ pratigrahītā, na tvaṃ dātā, tataś ca kutaḥ pratigrahadoṣo māma" evam atrāpi | iha sāhasike daṇḍo nāmnātaḥ | sa daṇḍapāruṣye[[182]](#footnote-181) draṣṭavyaḥ | iha tv adhikataraḥ, yata uktam "vijñeyaḥ pāpakṛttamaḥ" (MDh 8.345) iti[[183]](#footnote-182) || 8.351 ||

 **paradārābhimarśeṣu pravṛttān nṝn mahīpatiḥ |**

 **udvejanakarair daṇḍaiś cihnayitvā pravāsayet || 8.352 ||**

vivāhasaṃkṛtāyāṃ striyāṃ **dāra**śabdo vartate | ātmano 'nyaḥ **paraḥ** | **abhimarśaḥ** saṃbhoga āliṅganād arabhya,[[184]](#footnote-183) āliṅganaṃ janadvayasamavāyaḥ,[[185]](#footnote-184) bhogajanyāyāḥ prīteḥ pravṛttiḥ prārambhas tannivṛttyarthaṃ dūtīsaṃpreṣaṇādinā protsāhanam | atha ca saṃgrahaṇam abhimarśanaṃ pracakṣate | tenāyam arthaḥ:[[186]](#footnote-185) parabhāryāgamane **pravṛttaṃ** puruṣaṃ jñātv**odvejanakarais** tīkṣṇāgraiḥ śaktiśūlādibhir aṅkayitvā nāsāchedādibhir **vivāsayet** | sarvatrātra viśeṣadaṇḍasyoktatvād asya viṣayabhāvo na sāmānyadaṇḍo 'yam | kiṃ tarhi, punaḥ punaḥ pravṛttau | idaṃ tu yuktam | alabhamānasya[[187]](#footnote-186) viṣayāntaraṃ pravāsasya dhanadaṇḍasya ca kāryabhedāt samuccayaḥ | tathā darśayiṣyāmaḥ || 8.352 ||

 **tatsamuttho hi lokasya jāyate varṇasaṃkaraḥ |**

 **yena mūlaharo 'dharmaḥ sarvanāśāya kalpate || 8.353 ||**

**samutthānam** utpattiḥ | tataḥ paradārāgamanāt **saṃkaro** 'vāntaravarṇarūpo **jāyate** | yena jāten**ādharmo** mūlasya lokasya divaḥ patitā vṛṣṭis tāṃ harat **adharmaḥ** | dharme hi sati "ādityāj jāyate vṛṣṭiḥ" (MDh 3.66) | na ca saṃkare saty api kārīrīyāgo nāpi pātre dānam ato dānayāgahomānāṃ sasyotpattihetubhūtānām abhāvāt sarvajagannāśasamartho bhavati | tasmāt pāradārikān, "adharmamūlavarṇasaṃkaraḥ[[188]](#footnote-187) syāt" iti sasyādiniṣpattimūlāṃ vā vṛṣṭiṃ rakṣan, pravāsayet || 8.353 ||

 **parasya patnyā puruṣaḥ saṃbhāṣāṃ yojayan rahaḥ |**

 **pūrvam ākṣārito doṣaiḥ prāpnuyāt pūrvasāhasam || 8.354 ||**

**saṃbhāṣaḥ** saṃbhāṣaṇam, tam ālāpaṃ **yojayan** kurvan[[189]](#footnote-188) saṃgrahaṇādidoṣaiḥ tatstrīprārthanādibhiḥ[[190]](#footnote-189) pūrvam **ākṣārito** 'bhiśastaḥ, "ayam enām upajapati" ity amutra dṛṣṭadoṣaḥ śaṅkyamānadoṣo vā capalaḥ, rahaḥ udvātādau niṣiddhasaṃbhāṣaṇa iti kecit [[191]](#footnote-190)| kāraṇād apy anyapatnyā saṃbhāṣaṇaṃ kurvan **prathamasāhasaṃ** daṇḍaṃ **prāpnuyād** dāpayitavya ity arthaḥ || 8.354 ||

 **yas tv anākṣāritaḥ pūrvam abhibhāṣeta kāraṇāt |**

 **na doṣaṃ prāpnuyāt kiṃcin na hi tasya vyatikramaḥ || 8.355 ||**

pūrvasya pratyudāharaṇam etat | **anākṣārito** 'py akāraṇāt saṃbhāṣayan miśrayan pūrvadaṇḍabhāk || 8.355 ||

 **parastriyaṃ yo 'bhivadet tīrthe 'raṇye vane 'pi vā |**

 **nadīnāṃ vāpi saṃbhede sa saṃgrahaṇam āpnuyāt || 8.356 ||**

"parasya patnyā" (MDh 8.354) iti prakṛte punaḥ **parastrī**grahaṇaṃ mātṛbhaginīgurupatnyādīnām apratiṣedhārtham | na hi tāḥ saty api parasaṃbandhitve parastrīvyapadeśyāḥ |

 **tīrtham** ucyate yena mārgeṇa nadītaḍāgādibhyo jalam ānetum avataranti | sa hi vijanaprāyo bhavati | nānudakārthena tatra saṃnidhīyate | saṅketasthānaṃ tādṛśam atra kalpitāyām avaśyam eva gantavyam aham api saṃnidhīyamāno nāśaṅkyo bhaviṣyāmīti udakārthī divā śaucācāraṃ vā kariṣyan pratipālayann iti[[192]](#footnote-191) janā maṃsyante | pradeśāntare tu kim atrāyaṃ pratipālayantīti śaṅkā syāt | atas tīrthe pratiṣedhaḥ | **araṇyaṃ** hi grāmād vijano deśo gulmavṛkṣalatādigahanaḥ | vane vṛkṣasaṃtatau[[193]](#footnote-192) | **nadīnāṃ saṃbhedaḥ** samāgamaḥ | so 'pi hi saṅketasthānam | **sa saṃgrahaṇaṃ**[[194]](#footnote-193) **prāpnuyāt** | parastrīkāmatvaṃ **saṃgrahaṇam** | ataś ca yas tatra daṇḍaḥ so 'sya syād ity uktaṃ bhavati | anākṣāritasyapi saty api kāraṇe 'yaṃ pratiṣedhaḥ | yat tv āpastambenoktam "nāsaṃbhāṣya striyam ativrajet" iti, tad anyeṣu saṃnihiteṣv etacchāstrajñeṣu prakāśe[[195]](#footnote-194) "bhaginī namas te" ityādyabhivādanam avilambamānena kartavyam || 8.356 ||

 **upakārakriyā[[196]](#footnote-195) keliḥ sparśo bhūṣaṇavāsasām |**

 **saha khaṭvāsanaṃ caiva sarvaṃ saṃgrahaṇaṃ smṛtam || 8.357 ||**

yā na kenacit saṃbandhena saṃbandhinī tasyā vastramālyādidānena **upakāra**karaṇam | tathā bhojanapānādinā | **keliḥ** parihāso vakrabhaṇitādinā | **sparśo bhūṣaṇavāsasām[[197]](#footnote-196)** | **bhūṣaṇaṃ** hārakaṭakādi tadaṅgalagnam, tadīyam etad veti jñātvā vināprayojanenānyagṛhītam api spṛśyate | ekasyāṃ khaṭvāyām asaṃsaktāṅgayor api sahāsanam | sarvam etat tulyadaṇḍam || 8.357 ||

 **striyaṃ spṛśed adese yaḥ spṛṣṭo vā marṣayet tayā |**

 **parasparasyānumate sarvaṃ saṃgrahaṇaṃ smṛtam || 8.358 ||**

adeśasparśas tu[[198]](#footnote-197) yatra vinaiva tatsparśanaṃ gamanāgamanādi saṃsidhyati | mahājanasaṃkule na doṣaḥ | tathā[[199]](#footnote-198) śarīrāvayavo 'pi deśaḥ | tatra hastaskandhadhṛtabhāṇḍāvaropaṇe[[200]](#footnote-199) tatsparśe na doṣaḥ | oṣṭhacibukastanādiṣu doṣaḥ | tayā vā stanādisparṣenotpīḍito yadi tat sahate[[201]](#footnote-200) "bhavati[[202]](#footnote-201) mā[[203]](#footnote-202) kārṣīḥ" ityādinā na[[204]](#footnote-203) pratiṣedhati | **parasparasyānumate** matipūrvam etasminn akṛte na doṣo 'yam | na punaḥ karmādau | skhalantī[[205]](#footnote-204) puruṣaṃ kaṇṭhe 'valaṃbate, puruṣo vā stanāntare striyam, taddhastagṛhītadravyādānapravṛttau,[[206]](#footnote-205) śuṣke[[207]](#footnote-206) patiṣyāmīti karddame patatītivat, tāv api na duṣyetām[[208]](#footnote-207) || 8.358 ||

 **abrāhmaṇaḥ saṃgrahaṇe prāṇāntaṃ daṇḍam arhati |**

 **caturṇām api varṇānāṃ dārā rakṣyatamāḥ sadā || 8.359 ||**

uktaṃ saṃgrahasvarūpam | daṇḍa idānīm atrocyate | **abrāhmaṇaḥ** kṣatriyādiḥ[[209]](#footnote-208) **saṃgrahaṇe** kṛte **caturṇām api varṇānāṃ** hīnottamajātibhedam anapekṣya **prāṇāntaṃ** prāṇatyājane māraṇe paryavasitaṃ **daṇḍam arhati** |

 kathaṃ punar brāhmaṇyām śūdrāyāṃ ca saṃgṛhītasya samo daṇḍaḥ |

 atra hetusvarūpam artham āha: **dārā rakṣyatamāḥ sadā** | sarvasya kasyacid rājñā dārā dhanaśarīrebhyo 'tiśayena rakṣyāḥ | tulye hi saṅkare śūdrasyāpi kulanāśaḥ | etad uktaṃ bhavati | vācaniko 'yam artho 'tra hetur vaktavyaḥ, ukto[[210]](#footnote-209) 'sau |

 atra pūrve vyācakhyuḥ | na sarvasmin saṃgrahaṇe prāguktadaṇḍo 'yam | kiṃ tarhi, mukhye sparśaviseṣe janyaprītiviśeṣātmake gamane | kathaṃ hi tīrthādiṣv abhivadanaṃ[[211]](#footnote-210) gamanaṃ ca samadaṇḍāv upapadyeyātām[[212]](#footnote-211) | tasmād abrāhmaṇaḥ śūdro dvijātimagane prāṇacchedārho[[213]](#footnote-212) nānyaḥ | na hi viṣamasamīkaraṇaṃ nyāyyam | ataś ca[[214]](#footnote-213) prāgukteṣu saṃgrahaṇeṣv anubandhādyapekṣayā daṇḍaḥ kalpyaḥ | yatraivaṃ niścitaṃ gamanārtha evāyam upakārakriyādirūpakramas[[215]](#footnote-214) tatra mukhyadaṇḍa eva yuktaḥ | na hy atra vaiṣamyam asti | dṛṣṭaṃ caitad ubhayatrāpīti[[216]](#footnote-215) |

 tathedam uktam "yady atrāyaṃ daṇḍo mukhye saṃgrahaṇe kiṃ kariṣyati" iti |

 naivānyan mukhyasaṃgrahaṇam asti | na hy asya laukikaḥ padārtho 'vadhṛto yena paradāropakārādau[[217]](#footnote-216) prayukta ityevam asyaiva | yaṃ ca bhavan[[218]](#footnote-217) mukhyaṃ saṃgrahaṇaṃ manyate tatra mahān daṇḍaḥ |

 pratiṣiddhaṃ parastrīgamanaṃ śāstraparyanuyojyam[[219]](#footnote-218) iti cet,

 upakārādāv api pratiṣedhaṃ viddhi[[220]](#footnote-219) |

 pratiṣedhavad dhi prāyaścittam api tulyaṃ prasaktam[[221]](#footnote-220) iti cet,

 kā nāmeyam aniṣṭāpattiḥ | kiṃ tu prasajyeta yadā saṃgrahaṇaśabdena tad ucyeta[[222]](#footnote-221) | sikte hi retasi gamanādyabhidhānam[[223]](#footnote-222) | yatra yādṛśo daṇḍas tatra tatsamānaṃ duḥkhaṃ prāptam | ato 'smin viparyaye retaḥsekanimittaṃ prāyaścittaṃ[[224]](#footnote-223) tacchabdenābhidhānāt upakārādau[[225]](#footnote-224) kalpyam | yadi ca saṃlāpādau svalpo daṇḍaḥ syāt tadā pravarteran | tataś ca parastrīsaṃlāpādibhūtenānyenābhibhavatā[[226]](#footnote-225) vyādīpitamanmathā smaraśarākṛṣyamāṇāḥ śarīranirapekṣā rājanigrahaṃ na gaṇeyeyuḥ | ādyāyām eva tu pravṛttau[[227]](#footnote-226) gṛhyamāṇeṣv aprabandhavṛttau rāge śakyaṃ nirākaraṇam | tasmāt parastrīm upajāpatām eva mahādaṇḍo yuktaḥ |

 iha tv **anta**grahaṇād ādibhūtenānyena daṇḍena bhavitavyam | na hy asatyavādavanto bhavanti | prāṇo 'nto yasya **prāṇāntas** tāvat pātayitavyo yāvat prāṇeṣu patati | tena sarvasvagrahaṇāṅgachedādy[[228]](#footnote-227) apy uktaṃ bhavati | ekaikasya ca daṇḍatvam anyatra jñātaṃ na[[229]](#footnote-228) samudāye daṇḍyate iti bahudaṇḍeṣv āmnāteṣu sa mahān yo dvijātistrīsaṃgrahaṇe[[230]](#footnote-229) 'brāhmaṇasya | ato[[231]](#footnote-230) yuktaiva kalpanā, na[[232]](#footnote-231) sarvatra | tatra kulastrībhir anicchantībhir bhatṛmatībhiḥ[[233]](#footnote-232) saṃgṛhyamāṇasya prāṇāpaharaṇaṃ hīnajātīyābhir api[[234]](#footnote-233) || 8.359 ||

 **bhikṣukā bandinaś caiva dīkṣitāḥ kāravas tathā |**

 **saṃbhāṣaṇaṃ saha strībhiḥ kuryur aprativāritāḥ || 8.360 ||**

**bhikṣukā** bhikṣājīvino bhikṣāyācanārūpaṃ saṃbhāṣaṇam **avāritāḥ** **kuryur** yadi svāminā na niṣiddhāḥ | atha vā naite vārayitavyāḥ | **bandinaḥ** stāvakāḥ | **dīkṣitā** yajñe bhṛtivacanārthaṃ saṃbhāṣeran | **kāravaḥ** sūpakārādayaḥ | ete tīrthādiṣv api na nivāryāḥ || 8.360 ||

 **na saṃbhāṣāṃ parastrībhiḥ pratiṣiddhaḥ samācaret |**

 **niṣiddho bhāṣamāṇas tu suvarṇaṃ daṇḍam arhati || 8.361 ||**

kecid bhikṣukādīnāṃ nivāritānāṃ saṃbhāṣaṇe daṇḍo 'yam iti manyante |

 tad asat | naiva te nivāryā ity uktam | kutaś ca bhikṣukāṇāṃ suvarṇo daṇḍaḥ | tasmāt ko 'pi prakāśam anākṣārito 'pi kathaṃcin niṣiddhaḥ svāminā[[235]](#footnote-234) samācaran suvarṇaṃ daṇḍyaḥ || 8.361 ||

 **naiṣa cāraṇadāreṣu vidhir nātmopajīviṣu |**

 **sajjayanti hi te nārīr nigūḍhāś cārayanti ca || 8.362 ||**

yaḥ saṃbhāṣaṇapratiṣedha upakārakriyāpratiṣedhaś ca naiṣa **cāraṇadāreṣu** syāt | **cāraṇā** naṭagāyanādyāḥ prekṣaṇakāriṇaḥ | tathā **ātmopajīviṣu** veṣeṇa jīvatsu ye dārāḥ | atha vātmajāyaiva "ardho ha vā eṣa ātmā" (ŚB 5.2.1.10) iti tāṃ ya upajīvanti upapatikṣamakāḥ[[236]](#footnote-235) | **sajjayanti** saṃśleṣayanti te cāraṇaḥ parapuruṣeṇa[[237]](#footnote-236) | **nigūḍhāḥ** prachannam, āpaṇabhūmau na tiṣṭhante | gṛhaveṣatvād eva tāḥ prasiddhaveśyābhyo bhidyante | **cārayanti** **ca** tā maithunaṃ pravartayanti netrabhrūvilāsaparihāsādibhiḥ puruṣān ākarṣayanti | tadanujñānaṃ[[238]](#footnote-237) sajjanam, cāraṇaṃ[[239]](#footnote-238) saṃprayoga eva | atha vā svā nārīḥ sajjayanti yojayanti,[[240]](#footnote-239) anyāś[[241]](#footnote-240) ca strībhiś **cārayanti** pravartayanti veśyātvaṃ kuṭṭinītvaṃ ca svadhārāṇāṃ[[242]](#footnote-241) kārayantīty arthaḥ || 8.362 ||

 **kiṃcid eva tu dāpyaḥ syāt saṃbhāṣāṃ tābhir ācaran |**

 **praiṣyāsu caikabhaktāsu rahaḥ pravrajitāsu ca || 8.363 ||**

**raho** 'prakāśaṃ vijane deśe cāraṇanārībhiḥ **saṃbhāṣāṃ[[243]](#footnote-242)** kurvan **kiṃcit** suvarṇād atyantālpaṃ[[244]](#footnote-243) sa triṃśadbhāgādikaṃ[[245]](#footnote-244) jātipratiṣṭhāne apekṣya daṇḍyaḥ | yato na paripūrṇaṃ tāsu veśyātvam | bhartṛbhir anujñātā hi tāḥ praṇayante[[246]](#footnote-245) | tatra bhartṛvijñānārthaṃ dūtīmukhena vyavahartavyam | na tu sākṣāt tābhir asvatantratvāt | prakāśaṃ tu nṛtyantīnāṃ gāyantīnāṃ vābhinayatālādinirūpaṇāvasare kīdṛśam etad ityādipraśnadvāraṃ saṃbhāṣaṇam aniṣiddham |

 **preṣyā** dāsyaḥ saptabhir dāsayonibhir upanatāḥ | ekaṃ bhajante **ekabhaktā** ekenāvaruddhāḥ | tatrānyo 'py asti daṇḍaleśaḥ |

 kiṃ punar ayaṃ dāsīśabdaḥ saṃbandhiśabdo ya eva yasyāḥ svāmī tasyaiva dāsī uta sūpakārādiśabdavat karmamūlakaḥ |

 iha tāvad ādyā eva sthitiḥ, viśeṣaṇopādāne 'sāmarthyāt | yā yasya dāsī veśyāvac cānaiḥ saṃsṛjyate, rājadāsīva dāsī vā,[[247]](#footnote-246) sā nigṛhyante[[248]](#footnote-247) | sā cen nāvaruddhā na doṣaḥ saṃgrahaṇe | avaruddhāyām anena daṇḍa uktaḥ | rikthavibhāge[[249]](#footnote-248) caitan nipuṇaṃ vakṣyāmaḥ |

 **pravratijāḥ** arakṣakāḥ śīlamitrādayaḥ | tā hi kāmuka iva liṅgapracchannāḥ[[250]](#footnote-249) || 8.363 ||

 **yo 'kāmāṃ dūṣayet kanyāṃ sa sadyo vadham arhati |**

 **sakāmāṃ dūṣayaṃs tulyo na vadhaṃ prāpnuyān naraḥ || 8.364 ||**

pāsaṅgikam idam | **tulyaḥ** samānajātīyaḥ | so 'nicchantīṃ kumārīṃ **dūṣayet** kaumāryād apacyāvayet strīpuruṣasaṃbhogena, **sadyas** tasminn evāhany avilaṃbaṃ hantavyaḥ | **sakāmāyā** dūṣaṇaṃ nāsti, kuto vadhaprāptiḥ[[251]](#footnote-250) | yac cātra bhaviṣyati tad vakṣyāmaḥ | yady api tulyavadha ity evātra śrutaṃ[[252]](#footnote-251) vadhe[[253]](#footnote-252) 'pi jātyapekṣāyām avaśyaṃbhāvinyāṃ pratyāsattyā saṃbādhyate || 8.364 ||

 **kanyāṃ bhajantīm utkṛṣṭaṃ na kiṃcid api dāpayet |**

 **jaghanyaṃ sevamānāṃ tu saṃyatāṃ vāsayed gṛhe || 8.365 ||**

jātidhanaśīlavidyānām anyatamenāpi pitṛkulād **utkṛṣṭaṃ bhajantīṃ** pravartitamaithunāṃ **na[[254]](#footnote-253)** **kiṃcid** daṇḍayet | kanyāyāḥ svātantryābhāvāt tadrakṣādhikṛtānāṃ pitrādīnāṃ daṇḍe prāpte pratiṣedhaḥ | **jaghanyaṃ** jātyādibhir hīnaṃ **sevamānāṃ** maithunāyotkalayantīṃ[[255]](#footnote-254) **saṃyatāṃ** nivṛttakrīḍāvihārā kañcukibhir adhiṣṭhitāṃ pitṛgṛha eva **vāsayed** yāvan nivṛttābhilāṣā saṃjātā | atha hīnajātīye nirvṛttaprītiviśeṣā tadā ā antyocchvāsāt saṃyataiva tiṣṭhet || 8.365 ||

 **uttamāṃ sevamānas tu jaghanyo vadham arhati |**

 **śulkaṃ dadyāt sevamānaḥ samām icchet pitā yadi || 8.366 ||**

akāmāyā kanyāyā[[256]](#footnote-255) dūṣaṇe brāhmaṇavarjam aviśeṣeṇa hīnottamānāṃ vadha eva daṇḍa ity uktam | sakāmāyā dūṣaṇe tv idam āhuḥ | **uttamāṃ** rūpayauvanajātibhiḥ[[257]](#footnote-256) | **jaghanyo** 'tyantanikṛṣṭaḥ | nātisāmye 'pi guṇair vadhyaḥ | **samāṃ** tu gacchan sakāmāṃ sa **śulkam** āsuravivāha iva pitre **dadyāt** | na ced icchati pitā tadā rājñe daṇḍaṃ tāvantam |

 nanu ca gāndharvo 'yaṃ vivāhaḥ "icchayānyonyasaṃyogaḥ" (MDh 3.32) iti | tatra na yukto daṇḍaḥ |

 kenoktaṃ gāndharve nāsti daṇḍaḥ | ata eva nāyaṃ satīdharmaḥ, na cāyaṃ vivāhaḥ, agnisaṃskārābhāvāt | yad api śākuntale vyāsavacanam "amantrakam anagnikam" iti tad duṣyantena kāmapīḍitenaivaṃ kṛtam | na cecchāsaṃyogamātraṃ vivāhaḥ | svīkaraṇopāyabhedād aṣṭau vivāhāḥ, na punar vivāhabhedāt | vṛttavaraṇaṃ tatra punaḥ kartavyam evam iti |

 atha vā ṛtudarśanottarakālaṃ gāndharvaḥ | prāg ṛtoḥ śulko daṇḍo vā | atha kanyāyāḥ kā pratipattiḥ | tasmā eva deyā | nivṛttābhilāṣā cet kāmam anyatra pratipadyā | śulkagrahaṇaṃ cātrāpi sakṛd upabhoganiṣkṛtyartham asty eva | varaś cen nivṛttābhilāṣo haṭhād grāhayitavyaḥ || 8.366 ||

 **abhiṣahya tu yaḥ kanyāṃ kuryād darpeṇa mānavaḥ |**

 **tasyāśu kartye aṅgulyau daṇḍaṃ cārhati ṣaṭśatam || 8.367 ||**

yady api sakāmā kanyā pitrādayas[[258]](#footnote-257) tu tasyāḥ saṃnihitās tān anicchato **'bhiṣahya** abhibhūya **darpeṇa** balena, "kaḥ kiṃ kartuṃ me śaktaḥ", kanyānurāgamātāśritaḥ kanyāṃ **kuryād** vikuryād dūṣayet | anekārthaḥ karotiḥ | **tasyāśu kartyāḥ** chettavyā ardhāṅgulayaḥ, ṣaṭśatāni vā daṇḍyaḥ |

 anye tu "yo 'kāmāṃ dūṣayet" (MDh 8.364) ity asyaiva vadhyarthasyopasaṃhāro[[259]](#footnote-258) 'yam |

 tāḍanāt prabhṛti māraṇaṃ yāvad vadhyarthaḥ[[260]](#footnote-259) | tatremāṃ nikṛṣṭajātīyāṃ ca dūṣayan na māryate, api tv aṅgulī asya chidyeta || 8.367 ||

 **sakāmāṃ dūṣayaṃs tulyo nāṅgulicchedam āpnuyāt |**

 **dviśataṃ tu damaṃ dāpyaḥ prasaṅgavinivṛttaye || 8.368 ||**

**sakāmām** ity anuvādaḥ, pūrvasyāpi sakāmaviṣayāt | abhiṣahya karaṇe pūrvaṃ daṇḍaḥ,[[261]](#footnote-260) aprakāśaṃ cauryavad dviśato 'ṅgulīcchedavarjitaḥ | atha kasmiṃścit puruṣe 'nurāgavatī kanyā tena saṃyujyamānā kanyātvanivṛttau sakāmā yena vikṛtīkriyate tasyāyaṃ daṇḍaḥ | atha vā[[262]](#footnote-261) hastasparśamātram iha dūṣaṇa | prārthanīyāyāḥ kanyāyā hastasparśaḥ "mayā spṛṣṭāṃ jñātvā nānya etām arthaiṣyate 'nyasminn anurāgiṇīṃ manyamānaḥ" || 8.368 ||

 **kanyaiva kanyāṃ yā kuryāt tasyāḥ syād dviśato damaḥ |**

 **śulkaṃ ca dviguṇaṃ dadyāc chipāś caivāpnuyād daśa || 8.369 ||**

bālabhāvād rūpādidveṣād vā **kanyaiva kanyāṃ** nāśayet sā **dviśataṃ** dāpyā | **śulkaś** **ca** triguṇaḥ |

 kiṃ punaḥ śulkasya parimāṇam |

 eṣām anyatamarūpasaundaryādyapekṣaṃ[[263]](#footnote-262) saubhāgyāpekṣaṃ ca |

 **śiphā** rajjulatāprahārāḥ || 8.369 ||

 **yā tu kanyāṃ prakuryāt strī sā sadyo mauṇḍyam arhati |**

 **aṅgulyor eva vā chedaṃ khareṇodvahanaṃ tathā || 8.370 ||**

striyāṃ kanyānāṃ kanyāliṅgaṃ nāśayantyāṃ **mauṇḍyaṃ** keśavapanaṃ daṇḍaḥ, aṅgulicchedo vā | **khareṇodvahanaṃ** keśacchedapakṣe | kanyājātyādibhedān nigrāhyabhedāt traivarṇikastrīṇāṃ brāhmaṇādikrameṇemaṃ daṇḍam icchanti mudrāś ca kalpayanti | te pramāṇābhāvād upekṣaṇīyāḥ || 8.370 ||

 **bhartāraṃ laṅghayed yā tu strī jñātiguṇadarpitā |**

 **tāṃ śvabhiḥ khādayed rājā saṃsthāne bahusaṃsthite || 8.371 ||**

laṅghanaṃ **bhartāram** atikramyānyatra gamanam[[264]](#footnote-263) | tac cet strī karoti **darpeṇa** — "bahavo me jñātayo balino draviṇasaṃpannāḥ", strīguṇo rūpasaubhāgyātiśayasaṃpat, kim anena śīlarūpeṇa[[265]](#footnote-264) — ityevaṃdarpeṇa[[266]](#footnote-265) | **tāṃ śvabhiḥ khādayed** yāvan mṛtā | **saṃsthānaṃ** deśaḥ | bahavaḥ saṃsthitā yatra janāś catvarādau || 8.371 ||

 **pumāṃsaṃ dāhayet pāpaṃ śayane tapta āyase |**

 **abhyādadhyuś ca kāṣṭhāni tatra dahyeta pāpakṛt || 8.372 ||**

yo 'sau patnyā jāraḥ sa **āyase** loha**śayane** **tapte** 'gnisame kṛte dāhayitavyaḥ | tatra ca śayanasthitasya kāṣṭhāni vadhyaghātino **'bhyādadhyur** upari kṣipeyuḥ | yāvat kāṣṭhaprahārair agnijvālābhiḥ śayanatāpena ca mṛtaḥ || 8.372 ||

 **saṃvatsarābhiśastasya duṣṭasya dviguṇo damaḥ |**

 **vrātyayā saha saṃvāse cāṇḍālyā tāvad eva tu || 8.373 ||**

**abhiśastas** tatpāpakārīty abhiśabditaḥ | yo yasyāṃ striyāṃ saṃgṛhītaḥ so **'bhiśasto** daṇḍitaḥ | sa cet saṃvatsaraṃ pratipālya,[[267]](#footnote-266) atīte **saṃvatsare** punas tasyām eva saṃgṛhyate tadā tasyaikaṃ vāram abhiśastasya **saṃvatsare** gate punar duṣṭasya dviguṇo daṇḍaḥ |

 **saṃvatsarābhiśastasyeti** samāsapāṭhe kathaṃcid yojanā |

 **vrātyayā saha saṃvāse** tāvad eva | kiṃ yāvad eva punar duṣṭasya | neti brūmaḥ | tatrāpy uttamādhamamadhyamānām anekavidho daṇḍaḥ | tatra ko 'sāv iha | dviguṇa iti na jñāyate | kiṃ tarhi, **cāṇḍālyā saṃvāse** yāvad eva **tāvad eva** **vrātyayeti**, "sahasraṃ tv antyajasteyam" (MDh 8.385) iti | vrātaḥ pūgaḥ saṃghaḥ, tena carantī[[268]](#footnote-267) puṃścalīti kathaṃcid yaḥ kartavyaḥ[[269]](#footnote-268) | atha vā[[270]](#footnote-269) vrātam arhati vrātyety astu, yakāro daṇḍādiḥ[[271]](#footnote-270) (Pāṇ 5.1.66) | kā ca vrātam[[272]](#footnote-271) arhati | yānekapuruṣopabhogyā puṃścalī sā hi puruṣavrātam arhati | atha vānekapuruṣasvāmikā grāmasya[[273]](#footnote-272) dāsyaś ca vrātyāḥ | ye tūdvāhahīnāṃ vrātyāṃ[[274]](#footnote-273) manyante, teṣāṃ mate na mukhyaḥ śabdārthaḥ | ayaṃ hi vrātyaśabdaḥ smṛtikāraiḥ sāvitrīpatiteṣu prayuktaḥ | na ca strīṇāṃ tatsaṃbhavaḥ | atha strīṇāṃ vivāhasya tadāpattivacanād upanayanam, taddhīnapuruṣavad vrātyā, gauṇas tarhi na mukhyaḥ | yadi nāmopanayanaśabdo 'nupanayane vivāhe prayuktas tathāpy upanayanahīno vrātya ity ukte na vivāhahīna iti pratīyate | tathāsiṃho 'yaṃ deśa ity ukte na siṃhaśabdasya māṇavake prayuktasyāpi deśasyāmāṇavakatvaṃ pratīyate | asti tatra mukhya ihāsaṃbhava iti cet, nāsaṃbhavamātranibandhanā gauṇī pratītiḥ | kiṃ tarhi, saṃbandham aparam upekṣya | bhaved upanayanaśabdo vivāhe gauṇaḥ | vrātyaśabdas tu gauṇa iti ko hetuḥ | gauṇatve 'pi vivāhābhāvanibandhana iti durupapadam[[275]](#footnote-274) | vrātyajāpi — kākāj jātaḥ kākaḥ śyenāj jātaḥ śyena iti — vrātyeti śaṅkyate | bahusaṃbandhapratyāsattyā[[276]](#footnote-275) hi tatra rūpātideśapratipattiḥ | vrātyabhāryā tu saty api saṃbandhe na vrātyaśabdena śakyābhidhātum | so 'yam ity abhisaṃbandhe hi "puṃyogād ākhyāyām" (Pāṇ 4.1.48) iti tathā bhavitavyam | tāvataś cāyaṃ bhedavivakṣāyāṃ taddhiteneti | tasmād yadi gauṇo vrātyaśabdo gṛhītavyas tajjātā pratyeyā[[277]](#footnote-276) | atha śabdārthe vrātam arhatīti | vivāhabhraṣṭā tu na mukhyā na gauṇīti | na ca vivāhakālaḥ strīṇāṃ niyato yat kālād bhraṣṭā vrātyāḥ syuḥ | yad api prāg ṛtor vivāhyāḥ tad api svayaṃvarasya ṛtumatyā vinā tat pareṇābhyanujñāta eva kāmam ā maraṇṃ tiṣṭhed[[278]](#footnote-277) gṛhe kanyā[[279]](#footnote-278) || 8.373 ||

 **śūdro guptam aguptaṃ vā dvaijātaṃ varṇam āvasan |**

 **aguptam aṅgasarvasvī[[280]](#footnote-279) guptaṃ sarveṇa hīyate || 8.374 ||**

**śūdra** ā cāṇḍālāt, **guptaṃ varṇaṃ dvaijātaṃ** dvijātīnāṃ striya **āvasan** maithunena gacchan rakṣitā[[281]](#footnote-280) bhartrādibhiḥ sa[[282]](#footnote-281) niyamena daṇḍyaḥ | ko daṇḍa iti cet, **aguptāṃ** ced gacchaty **aṅgasarvasvī** **hīyate** | aṅgaṃ ca sarvasvaṃ tadvān[[283]](#footnote-282) | kena **hīyate** | prakṛtatvāt tābhyām eva, anyasyānirdeśāt, viśeṣasyānupādānāt | aparādhy[[284]](#footnote-283) evāṅgam | **guptaṃ** ced gacchati **sarveṇa hīyate** | naikenāṅgena yāvac charīreṇāpi | hānyuddeśenāṅgacchedanasarvasvaharaṇamaraṇāny upadiṣṭāni bhavanti | hānir asya kartavyety arthaḥ | tathā ca gautamaḥ: "āryastryabigamane liṅgoddhāraḥ sarvasvaharaṇaṃ ca | guptāṃ cet" (GDh 12.2–3) || 8.374 ||

 **vaiśyaḥ sarvasvadaṇḍaḥ syāt saṃvatsaranirodhataḥ |**

 **sahasraṃ kṣatriyo daṇḍyo mauṇḍyaṃ mūtreṇa cārhati || 8.375 ||**

**vaiśyasya** **sarvasvadaṇḍa** uktaḥ | iha tu sāhacaryāt saty api dvijātitve na vaiśyasya samānajātīyāgame daṇḍo 'yam, kiṃ tarhi brāhmaṇakṣatriyayor eva | evaṃ **kṣatriyasya** brāhmaṇīgamane **sahasraṃ mauṇḍyaṃ** **ca** **mūtreṇa |** udakasthāne gardabhamūtraṃ grahītavyam |

 anye vyācakṣate | anyasyānupādānāt samānajātīya eva saṃvatsaranirodhanena daṇḍādhikyam | yadi saṃvatsaram avaruddhaṃ karoti tato 'yaṃ daṇḍaḥ |

 ādyam eva tu vyākyānaṃ nyāyyam | na ca samahīnottamānāṃ kathaṃ samadaṇḍatvam iti vācyam | yata uktam "sarveṣām eva varṇānāṃ dārā rakṣyatamāḥ sadā" (MDh 8.359) iti || 8.375 ||

 **brāhmaṇīṃ yady aguptāṃ tu gacchetāṃ vaiśyapārthivau |**

 **vaiśyaṃ pañcaśataṃ kuryāt kṣatriyaṃ tu sahasriṇam || 8.376 ||**

**aguptā** vyākhyātā, bhraṣṭaśīlā anāthā ca | tadgamane **vaiśyaṃ pañcasataṃ kuryāt** | karotiḥ prakaraṇād daṇḍane vartate | daṇḍayed ity arthaḥ | pañca śatāny asyeti **pañcaśataḥ**, bahuvrīhir matvarthīyaḥ | tathā kartavyaṃ yathā pañca śatāny asya bhavanti |

 kiṃ yad adhikaṃ tat tasyāpahartavyam ity arthaḥ |

 neti brūmaḥ[[285]](#footnote-284) | tathā sati yasya pañca vai śatāni dhanaṃ vā nyūnaṃ tasya daṇḍo na kaścid uktaḥ syāt |

 kas tarhy arthaḥ **pañcaśataṃ kuryāt** iti |

 daṇḍādhikārād daṇḍaṃ pañcaśatasaṃbandhinaṃ kuryāt |

 evaṃ **sahasriṇaṃ kṣatriyam** iti | sahasram asyāsti daṇḍaḥ, na gṛhe dhanam | "aṅgasarvasvī" (MDh 8.374)iti vyākhyeyam: tathā kartavyaṃ yathāṅgaṃ sarvasvaṃ ca tasya daṇḍo bhavati | kṣatriyasyādhiko daṇḍo rakṣādhikṛto rakṣati tat punaḥ sa evāparādhyati || 8.376 ||

 **ubhāv api tu tāv eva brāhmaṇyā guptayā saha |**

 **viplutau śūdravad daṇḍyau dagdhavyau vā kaṭāgninā || 8.377 ||**

**tāv eva** kṣatriyavaiśyau **guptayā brāhmaṇyā viplutau** kṛtamaithunau maithunapravṛttāv eva śūdravad[[286]](#footnote-285) daṇḍyau "guptaṃ[[287]](#footnote-286) sarveṇa hīyate" iti | **dagdhavyau vā kaṭāgninā** | **vā**śabdo vadhaprakāravikalpe na vadhavikalpe[[288]](#footnote-287) | na hi śūdrasya gupte[[289]](#footnote-288) vadhād anyo daṇḍa āmnātaḥ || 8.377 ||

 **sahasraṃ brāhmaṇo daṇḍyo guptāṃ viprāṃ balād vrajan |**

 **śatāni pañca daṇḍyaḥ syād icchantyāḥ saha saṅgataḥ || 8.378 ||**

**guptā** bhraṣṭaśīlāpi yadi kenacid rakṣyate pitrā bhrātrā bandhubhir vā tāṃ haṭhād gacchan **sahasraṃ brāhmaṇo** dāpyaḥ | guptā śīlavatī cet pravāsanāṅkane 'dhike[[290]](#footnote-289) | athāpi śīlavaty api guptaśabdenocyate,[[291]](#footnote-290) tathāpi sahasramātrād brāhmaṇo mucyate[[292]](#footnote-291) | aṅkanapravāsane sarvatra mukhīkriyete paradārābhimarśe || 8.378 ||

 **mauṇḍyaṃ prāṇāntiko daṇḍo brāhmaṇasya vidhīyate |**

 **itareṣāṃ tu varṇānāṃ daṇḍaḥ prāṇāntako bhavet || 8.379 ||**

yatra kṣatriyādīnāṃ vadha uktas tatra brāhmaṇasya **mauṇḍyam** | yathā "abrāhmaṇaḥ saṃgrahaṇāt prāṇānataṃ daṇḍam arhati" (MDh 8.359), tathā tu "pumāṃsaṃ dāhayet" (MDh 8.372) iti | prāṇānām antaṃ gacchati prāṇāntaṃ vā karoti **prāṇāntakaḥ** | "anyeṣv api dṛśyate" (Pāṇ 3.2.101) iti ṇvul[[293]](#footnote-292) | anye tu "prāṇāntika" iti pāṭhāntaram | prāṇānte bhavaḥ prāṇāntikaḥ adhyātmāditvāṭ ṭhañ |

 **itareṣāṃ** brāhmaṇād anyeṣāṃ kṣatriyādīnāṃ **varṇānāṃ** prāṇāntika eva śrutaṃ māraṇādipūrvam eva | tadanantaram idam ucyate | ucyamānaṃ **mauṇḍyaṃ** taccheṣatayā sahasraṃ daṇḍo vidhīyata iti manyante | anyathā brāhmaṇasya prāṇāntadaṇḍavidhānāt kaḥ prasaṅgo brāhmaṇasya yenaivam ucyate **mauṇḍyaṃ prāṇāntika** iti | "pumāṃsaṃ dāhayet" (MDh 8.372) iti sāmānyavidhānaprasaktam iti cet, tatraiva kartavyaṃ syāt tathā hi sphuṭaṃ tadviṣayatvaṃ pratīyeta[[294]](#footnote-293) || 8.379 ||

 **na jātu brāhmaṇaṃ hanyāt sarvapāpeṣv api sthitam |**

 **rāṣṭrād enaṃ bahiḥ kuryāt samagradhanam akṣatam || 8.380 ||**

**sarvapāpeṣv** iti prakaraṇavidhau na kevalaṃ saṃgrahaṇe brāhmaṇo na hanyate, yāvad anyeṣv apy aparādheṣu | **api**śabdo yugapat sarvapāpakāry api **brāhmaṇo na jātu** kadācid dhantavyaḥ | kiṃ tarhi, tasya pāpakāriṇaḥ kartavyam | **rāṣṭrād enaṃ** viṣayād brāhmaṇaṃ **bahiḥ kuryān** nirvāsayet | **samagradhanaṃ** sarvasvasahitam, **akṣatam** akṣataśarīram | dhanam apy asya nāpahartavyam | kathaṃ tarhi daṇḍo brāhmaṇasya |

 kecid āhuḥ | nirvāsane tv ādhīyamānaṃ sadhanaṃ nirvāsya dhanadaṇḍaṃ pratiṣedhati |

 anye tu **samagradhanaṃ**[[295]](#footnote-294) hṛtasarvasvaṃ kṛtvā nirvāsyata iti manyante || 8.380 ||

 **na brāhmaṇavadhād bhūyān adharmo vidyate bhuvi |**

 **tasmād asya vadhaṃ rājā manasāpi na cintayet || 8.381 ||**

pūrvaśeṣo 'yam arthavādaḥ | **na brāhmaṇavadhād** anyo bahutaro **'dharmo** duḥkhaphalo 'sti | anyaśabdādhyāhāreṇa pañcamī | **tasmād** dhetor **asya** brāhmaṇasya **rājā** māraṇam aṅgachedaṃ vā **manasāpi** necchet || 8.381 ||

 **vaiśyaś cet kṣatriyāṃ guptāṃ vaiśyāṃ vā kṣatriyo vrajet |**

 **yo brāhmaṇyām aguptāyāṃ tāv ubhau daṇḍam arhataḥ || 8.382 ||**

**aguptāyā** **brāhmaṇyāṃ[[296]](#footnote-295)** gamane "vaiśyaṃ[[297]](#footnote-296) pañcaśataṃ kuryāt kṣatriyaṃ sahasriṇam" (MDh 8.376) iti | tatra vaiśyasya pañcaśataḥ[[298]](#footnote-297) | ya eva paripālayati sa eva cen nāśyati yuktaṃ tasya daṇḍamahattvam || 8.382 ||

 **sahasraṃ brāhmaṇo daṇḍaṃ dāpyo gupte tu te vrajan |**

 **śūdrāyāṃ[[299]](#footnote-298) kṣatriyaviśoḥ sāhasro vai bhaved damaḥ || 8.383 ||**

**gupte** kṣatriyāvaiśye gacchan **brāhmaṇaḥ sahasraṃ** daṇḍyaḥ | pravāsanāṅkane sthite eva | śūdrāyāṃ[[300]](#footnote-299) gamane kṣatriyavaiśyayoḥ **sāhasro** daṇḍaḥ | sahasram eva sāhasram, svārthiko 'ṇ | sahasraṃ vā asyāsti sāhasro daṇḍo 'nyapadārthaḥ[[301]](#footnote-300) | matvarthīyo 'ṇ || 8.383 ||

 **kṣatriyāyām aguptāyāṃ vaiśye pañcasataṃ damaḥ |**

 **mūtreṇa mauṇḍyam ṛcchet[[302]](#footnote-301) tu kṣatriyo daṇḍam eva vā || 8.384 ||**

vaiśyasya pañca śatāni daṇḍaḥ, aguptāṃ cet[[303]](#footnote-302) kṣatriyāṃ gacchati | kṣatriyasya sa eva | yadi vā mauṇḍyaṃ muṇḍanam **ṛcchet** prāpnuyād gardabhamūtreṇa | eṣa eva vaiśyāgamana ubhayor daṇḍaḥ || 8.384 ||

 **agupte kṣatriyāvaiśye śūdrāṃ vā brāhmaṇo vrajan |**

 **śatāni pañca daṇḍyaḥ syāt sahasraṃ tv antyajastriyam || 8.385 ||**

brāhmaṇasya kṣatriyādyaguptāstrīgamana ubhayor daṇḍaḥ | **antyajaś** caṇḍālaśvapacādiḥ | tatra **sahasram** | tatrāyaṃ sahasrapraṇadaṇḍasaṃgrahaḥ | brāhmaṇasya caturṣv api varṇeṣu guptāgamane sahasram | śrotriyadāreṣu pravāsanāṅkane | anyatra pravāsānam eva | śrotriyaḍāreṣu prāyaścittamahattvād eva kalpyate | aguptāgamane[[304]](#footnote-303) pañcaśatāni pravāsanāṅkane | yady apy aguptāparadārāvyapadeśyā[[305]](#footnote-304) bhavati vivāhasaṃskāre sati, tathāpi svairiṇī bhartṛsvatām atikrāntā, abrāhmaṇasya prāṇānto guptāgamane daṇḍo balāt | sakāmāgamane sāhasro daṇḍaḥ pravāsanāṅkane ca | guptāgamane "vaiśyaṃ pañcaśataṃ kuryāt kṣatriyaṃ sahasriṇām" (MDh 8.376) iti || 8.385 ||

 **yasya stenaḥ pure nāsti nānyastrīgo na duṣṭavāk |**

 **na sāhasikadaṇḍaghno sa rājā śakralokabhāk || 8.386 ||**

**yasya** rājñaḥ **pure** deśe rāṣṭre **stenaś** cauro **nāsti** sa śakrasyendrasya lokaṃ sthānaṃ bhajate svargaṃ prāpnoti | nānyastrīgo, anyasya yā strī bhāryāvaruddhā punarbhūr vā, strīgrahaṇam abhāryāyā apy asaṃbandhinyāḥ pratiṣedhārtham | **duṣṭvāk** trividhasyākrośasya kartā | **sāhasika** uktaḥ | daṇḍena hanti daṇḍapāruṣyakṛt | **śakralokabhāg** iti sarvatrānuṣaṅgaḥ | stenādīnāṃ strīsaṃgrahaśeṣo[[306]](#footnote-305) 'yam arthavādaḥ || 8.386 ||

 **eteṣāṃ nigraho rājñaḥ pañcānāṃ viṣaye svake |**

 **sāmrājyakṛt sajātyeṣu loke caiva yaśaskaraḥ || 8.387 ||**

**sāmrājyaṃ** paraprāṇayitā, svātantryam | **sajātyeṣu** | samānasparddhino[[307]](#footnote-306) rājānaḥ sajātyā abhipretāḥ | teṣu mūrddhany adhitiṣṭhati, tasyājñākarāḥ saṃbavantītyarthaḥ | **loke ca yaśaskara** kīrtim utpādayanti[[308]](#footnote-307) | ubhayatrāpi **nigraha** eva kartā hetutvāt | janamārako 'yaṃ krodhana iti[[309]](#footnote-308) vadanty api tu stuvanti || 8.387 ||

 **ṛtvijaṃ yas tyajed yājyo yājyaṃ cartvik tyajed yadi |**

 **śaktaṃ karmaṇy aduṣṭaṃ ca tayor daṇḍaḥ śataṃ satam || 8.388 ||**

yajñe karmakara **ṛtvik**, hotodgātrādiḥ | yady api varaṇottarakālam ā prayogasamāptes tadvyapadeśas tathāpy atra prārabdhakarmaṇor[[310]](#footnote-309) itaretaratyāge na[[311]](#footnote-310) vidhir ayam, kiṃ tarhi prāg varaṇāt | bhūtapūrvagatyā ṛtvigvyavahāraḥ | yaḥ prayogāntare vṛtaḥ sa eva śaktaḥ prayogāntare 'pi varitavyaḥ | na kevalaṃ pūrvavṛtasyāyam atyāgaḥ, kiṃ tarhi tatpitrādibhir api | tathāhi "pūrvo juṣṭaḥ svayaṃvṛtaḥ" (NSm 3.10) iti nāradaḥ | na cāyam aikapuruṣiko niyamaḥ | kiṃ tarhi kuladharmo 'yam | tathā ca mahābhārate saṃvartamaruttīyeṣu prapañcitam | tena tatkulāḥ[[312]](#footnote-311) pitrādibhir ṛtvijo vṛtās ta eva varītavyāḥ |

 yājanakānām apy eṣa eva vidhiḥ | tair api te yojanīyāḥ | **ṛtvijaṃ** kṛtārtvijyaṃ tatkulīnaṃ vānyaṃ yo na vṛṇīta yiyakṣuḥ, api tv anyaṃ yājakam arthayet | **śaktaṃ karmaṇi** yajñe prayogajñam **aduṣṭam** abhiśaṃsanāṅgavaikalyādibhir doṣair ayuktam | evam īdṛśa evartvig arthyamāno yadi nāṅgīkuryād yājakatvam **aduṣṭam** ebhir eva doṣair anākrāntaṃ yājyaṃ **śaktaṃ** vidvattayā ca | tādṛśe tyāge **tayoḥ śataṃ daṇḍaḥ** | ṛtvik śataṃ dāpyo **yājyaṃ** tyajan, **yājya ṛtvijam** |

 na kevalam ayam ṛtvigyājakadharmaḥ, śiṣyācāryayor api | tathā ca gautamaḥ: "athāyājakāv[[313]](#footnote-312) ṛtvigācāryau patanīyasevāyāṃ ca heyau | anyatra hānāt patati" (GDh 21.12–13) iti | dātṛsaṃpradānayor api pratigrahe kecid dharmam imam icchanti || 8.388 ||

 **na mātā na pitā na strī na putras tyāgam arhati |**

 **tyajann apatitān etān rājñā daṇḍyaḥ śatāni ṣaṭ || 8.389 ||**

**mātā na tyāgam arhati** | na tyājyā | tyāgaḥ svagṛhān niṣkāsanāṃ mātṛvṛtteḥ skhalitāyāḥ,[[314]](#footnote-313) upakārasyopakriyāyām uditāyām akāraṇe | evaṃ pitrādīnām api vyākhyeyam | saṃbandhasāhacaryāt[[315]](#footnote-314) **strī** bhāryaivābhipretā | apatitānām eṣāṃ tyāgo nāsti | mātus tu "na mātā putraṃ prati patatīty eke" iti śātātapaḥ | bhāryāyāś cāpi tyāgaḥ asaṃbhogo[[316]](#footnote-315) gṛhakāryaniṣedhaḥ | bhaktavastrādidānaṃ tu na niṣidhyate | "yoṣitsu patitāsv api | vastrānnapānaṃ[[317]](#footnote-316) deyaṃ ca vaseyuḥ svagṛhāntike" (MDh 11.187) iti paṭhyate || 8.389 ||

 **āśrameṣu dvijātīnāṃ kārye vivadatāṃ mithaḥ |**

 **na vibrūyān nṛpo dharmaṃ cikīrṣan hitam ātmanaḥ || 8.390 ||**

[[318]](#footnote-317)vānaprasthādīnām araṇyāśramavāsinām **āśrameṣu** **kāryaṃ** dharmaṃ saṃkaṭarūpam — "ayaṃ śāstrārthaḥ", "nāyam" — iti itaretaraṃ vivadamānānāṃ[[319]](#footnote-318) na dharmavyavasthāṃ sahasā **vibrūyāt** prabhutayā nirṇayam anyeṣām iva na kuryāt | kathaṃ tarhi | vakṣyamāṇena prakāreṇa | evam **ātmane hitaṃ** kṛtaṃ bhavati | śāstrārthatyāgo na bhavatīty arthaḥ | gṛhasthānām cāśramitve 'pi yathokta eva nirṇayaprakāraḥ | **kāryaṃ** dhamasaṃśayātmakavivādapadam | **āśrama**grahaṇāc ca viśiṣṭaviṣyatā vyākhyāyate || 8.390 ||

 **yathārham etān abhyarcya brāhmaṇaiḥ saha pārthivaḥ |**

 **sāntvena praśamayyādau svadhamaṃ pratipādayet || 8.391 ||**

[[320]](#footnote-319)yathā tat kartavyaṃ tathedānīm āha | yo yādṛśī pūjām arhati gunānurūpeṇa taṃ tathaiv**ābhyarcya** **brāhmaṇair** mantripurohitādibhiḥ | arcāyāṃ sāhityaṃ[[321]](#footnote-320) dharmapravacane vā | tadā ca brāhmaṇāḥ satyā vijñeyāḥ | taiḥ **saha** **svadharmaṃ[[322]](#footnote-321)** nyāyyam arthaṃ bodhayet | siddhe mahattve sabhyebhya upadeśaḥ prādhānyārthaḥ | tān puraskuryāt | tathā hi | na rājñaḥ krudhyanti śāstreṇa | prītistutivacanaiḥ prathamaṃ praśamayya vyapanītakrodhān[[323]](#footnote-322) kṛtvā tato brūyāt || 8.391 ||

 **prativeśyānuveśyau[[324]](#footnote-323) ca kalyāṇe viṃśatidvije |**

 **arhāv abhojayan vipro daṇḍam arhati māṣakam || 8.392 ||**

viśanty asminn iti veśo nivāsaḥ, tatpratigataḥ prativeśaḥ[[325]](#footnote-324) gṛhābhimukhaḥ,[[326]](#footnote-325) tatra bhavaḥ **prativeśyaḥ[[327]](#footnote-326)** | ādidīrghapāṭhe[[328]](#footnote-327) svārthiko 'ṇ | evam **anuveśyaḥ** pṛṣṭhato vasann ucyate[[329]](#footnote-328) | tau cen na bhojayet | yadi svagṛham ānīya **kalyāṇe** vivāhādyutsave **viṃśati**mātrā yatra **dvijā** anye bhojyante, tadā māṣakaṃ suvarṇaṃ daṇḍaṃ dāpyaḥ | hiraṇyam ity uttaratra viśeṣaṇād ihāpi vijñāyate | **arhau** yadi tau prativeśyānuveśyau[[330]](#footnote-329) yogyau bhavataḥ, na dviṣantau nātyantanirguṇau || 8.392 ||

 **śrotriyāḥ śrotriyaṃ sādhuṃ bhūtikṛtyeṣv abhojayan |**

 **tadannaṃ dviguṇaṃ dāpyo hiraṇyaṃ caiva māṣakam || 8.393 ||**

aprātiveśyārtho 'yam ārambhaḥ | sabrahmacāriṇām ayaṃ niyamaḥ | **śrotriyas** tādṛśam eva **śrotriyaṃ** guṇavantaṃ **bhūtikṛtyeṣu** — bhūtir vibhavas tannimiteṣu kāryeṣu — vibhave dhanasaṃpattau satyāṃ yāni kriyante goṣṭhībhojanādīni | atha vā **bhūti**grahaṇaṃ kṛtyaviśeṣaṇam | bhūtimanti yāni kṛtyāni prācuryeṇa prabhūtatayā vivāhādīni kriyante, yatra viṃśater adhikanarā bhojyante | tādṛśeṣūtsaveṣu abhojayaṃs tadartham annaṃ bhūtikṛtyeṣu bhoktavyaṃ tāvad**dviguṇaṃ** tasmai dāpayet | rājñe vā ubhayaṃ[[331]](#footnote-330) **hiraṇyaṃ** **māṣakaṃ[[332]](#footnote-331)** vā[[333]](#footnote-332) || 8.393 ||

 **andho jaḍaḥ pīṭhasarpī saptatyā sthaviraś ca yaḥ |**

 **śrotriyeṣūpakurvaṃś ca na dāpyāḥ kenacit karam || 8.394 ||**

**saptatyā sthaviraḥ** | prakṛtyā virūpa itivat tṛtīyā | saptatir varṣāṇi yasya jātasya sa evam ucyate | **śrotriyeṣu** vedādhyāyiṣ**ūpakurvan** pādaśuśrūṣādinā kārukarmaṇā vā | ete **na kenacit** "śilpino[[334]](#footnote-333) māsi māsi" (MDh 7.138) ityādi dāpyāḥ | kṣīṇakośenāpi na dāpyā[[335]](#footnote-334) iti **kenacid**grahaṇam || 8.394 ||

 **śrotriyaṃ vyādhitārtau ca bālavṛddhāv akiṃcanam |**

 **mahākulīnam āryaṃ ca rājā saṃpūjayet sadā || 8.395 ||**

**saṃpūjanam** anugrahaḥ, anekārthatvād dhātūnām | na hi **bālā**dīnām anyā pūjopapadyate | **śrotriyo** 'tra brāhmaṇa eveti smaranti | **ārtaḥ** priyaviyogādinā | **akiṃcano** durgataḥ | **mahākulīnaḥ** | khyātidhanavidyāśauryādiguṇe kule jāto **mahākulīnaḥ** | **ārya** ṛjuprakṛtir avakraḥ | eteṣāṃ dānamānādibhir anugrahaḥ kartavyaḥ |

 kecid **akiṃcanaṃ** mahākulīnaviśeṣaṇaṃ vyācakṣate || 8.395 ||

 **śālmalīphalake ślakṣṇe nenijyān nejakaḥ śanaiḥ |**

 **na ca vāsāṃsi vasobhir nirharen na ca vāsayet || 8.396 ||**

**śālmalī** nāma vṛkṣas tadvikāre **phalake** | sa hi prakṛtyaiva śalkṣṇo[[336]](#footnote-335) bhavati | na ca vāsaso 'pi pātair avayavā asya cyavante | te hi cyutā vāsaḥ pāṭayeyuḥ | na cāyaṃ jātiniyamo 'dṛṣṭāya[[337]](#footnote-336) | tenānyad[[338]](#footnote-337) api yat kāṣṭham evaṃsvabhāvaṃ tatphalake na doṣaḥ | **ślakṣṇe** 'paruṣe ca | **vāsāṃsy** anyadīyāny anyadīyair **vāsobhir na nirharet** | baddhvopariveṣṭya tīrthe prakṣālayituṃ na nayet | bandhanād vāsasāṃ vināśo mā bhūt | adhikaṃ hi tāni pīḍitāni bhavanti | **na ca vāsayet** | anyadīyāni vāsāṃsy anyasmai na prayacchet,[[339]](#footnote-338) mūlyena[[340]](#footnote-339) vasanārthaṃ na dadyāt | etad dhi vāsanam: vaste 'paraḥ, taṃ rajako vāsayati | aśrutatvād daṇḍasya prakṛtamāṣakayojanā kartavyā || 8.396 ||

 **tantuvāyo daśapalaṃ dadyād ekapalādhikam |**

 **ato 'nyathā vartamāno dāpyo dvādaśakaṃ damam || 8.397 ||**

tatūn vayati **tantuvāyaḥ** kuvindaḥ | śākaṭakādeḥ paṭasya kartā | sa sūtrapalāni daśa gṛhītvā śāṭakaṃ vayan ekapalādhikaṃ[[341]](#footnote-340) vastraṃ dadyāt | anayā vṛddhyā sarvaṃ dadyāt | sthūlasūkṣmādivāsasāṃ romavatāṃ ca kalpanā kartavyā | **anyathā** dvādaśapaṇo daṇḍaḥ | vṛddhyadāne[[342]](#footnote-341) 'yaṃ daṇḍaḥ | mūlacchede tu[[343]](#footnote-342) gaṇoktaḥ | evaṃ viṃśatipalaṃ yadi na dadāti vṛddhiṃ dviguṇo daṇḍaḥ | evaṃ kalpanā kāryā: triguṇaś caturguṇa ityādi |

 anye tu daṇḍaṃ rājabhāgam ity āhuḥ || 8.397 ||

 **śulkasthāneṣu kuśalāḥ sarvapaṇyavicakṣaṇāḥ |**

 **kuryur arghaṃ yathāpaṇyaṃ tato viṃśaṃ nṛpo haret || 8.398 ||**

yeṣu pradeśeṣu śulkam ādīyate tāni **śulkasthānāni[[344]](#footnote-343)** rājabhir vaṇigbhiḥ[[345]](#footnote-344) svapratideśaniyatāni kalpitāni | teṣu sthāneṣu ye **kuśalāḥ** śaulkikāḥ,[[346]](#footnote-345) ye dhūrtair na[[347]](#footnote-346) śakyante vañcayitum, tathā sarveṣāṃ paṇyānām āgamakrayavikrayakṣayavyayasārāsārādividhijñā[[348]](#footnote-347) **vicakṣaṇāḥ** te[[349]](#footnote-348) bhāṇḍasyāgatasya deśāntarāt[[350]](#footnote-349) nīyamānasya **vārghaṃ kuryuḥ** | **tato** **viṃśa**tibhāgaṃ rājā gṛhṇīyāt |

 kiṃ punar arghakaraṇena | etāvad eva vaktavyaṃ paṇyānāṃ viṃśtibhāgam iti |

 satyam, yadā svarūpeṇa dravyaṃ rājā[[351]](#footnote-350) gṛhṇāti | svarūpakāny upayujyante[[352]](#footnote-351) śāṭakādīni[[353]](#footnote-352) | tatra viṃśatibhāgaḥ prāg viṃśater [[354]](#footnote-353) na pāṭanam antareṇopapadyata ity evamartham arghakaraṇam | avikreyāṇām ātmopayogināṃ nāsti śulka iti jñāpituṃ yathāpaṇyam | evaṃ kālānurūpyeṇa | na sarvapaṇyaṃ sarvadā vikriyata ekarūpeṇārgheṇa | ato deśakālāpekṣayā paṇyānām arghavyavasthā, na niyato 'rgha iti || 8.398 ||

 **rājñaḥ prakhyātabhāṇḍāni pratiṣiddhāni yāni ca |**

 **tāni nirharato lobhāt sarvahāraṃ haren nṛpaḥ || 8.399 ||**

**rājñaḥ** saṃbandhitayā **prakhyātāni** **yāni** **bhāṇḍāni** rājopayogitayā — yathā hastinaḥ, kāśmīreṣu kuṃkumam, prācyeṣu[[355]](#footnote-354) paṭṭorṇādīni, pratīcyeṣv aśvāḥ, dākṣiṇātyeṣu maṇimuktādīni — yad yasya rājño viṣaye sulabham anyatra durlabhaṃ tatra tasya prakhyāpanaṃ[[356]](#footnote-355) bhavati | tena hi rājāna itaretaraṃ saṃdadhate | **pratiṣiddhāni yāni** rājñā madīyād deśān naitad anyatra neyam atraiva vā vikreyaṃ yathā durbhikṣe dhānyam ity evamādīni | **lobhān nirharato** deśāntaraṃ nayato vikrīṇānasya vā **sarvahāraṃ haret,** sarvaharaṇaṃ sarvahāraḥ | ayaṃ dhanalobhān nayato daṇḍaḥ | rājāntaropāyanārthaṃ tv adhikataraḥ śārīro 'pi durgāvarodhādiḥ || 8.399 ||

 **śulkasthānaṃ pariharann akāle krayavikrayī |**

 **mithyāvādī ca saṃkhyāne dāpyo 'ṣṭaguṇam atyayam || 8.400 ||**

**krayavikrayī** vāṇijaka[[357]](#footnote-356) ucyate | **śulkasthānaṃ pariharan** utpathena gacchan, **akāle** vā rātrau śulkādhyakṣeṣu gateṣu | **saṃkhyāne** **mithāvādī** nyūnaṃ kathayati gaṇanāyām | upalakṣaṇaṃ caitat saṃkhyānam | tena pracchādane 'py eṣa eva vidhiḥ | **dāpyo 'ṣṭaguṇam atyayaṃ** danḍaḥ[[358]](#footnote-357) | yāvad apahnute tāvadaṣṭaguṇam, yāvān vā tasyāpahnutasyocitaḥ śulkas tadaṣṭaguṇaṃ[[359]](#footnote-358) dāpyaḥ | ādyam eva yuktam | **atyaya**śabdo hi tatra samañjasaḥ, taddhetutvād dravye |

 anye tv **akāle krayavikrayī**[[360]](#footnote-359) iti saṃbandhaṃ kurvanti | akālaś cāgṛhīte śulke rahasi vā pratiṣedho 'yam || 8.400 ||

 **āgamaṃ nirgamaṃ sthānaṃ tathā vṛddhikṣayāv ubhau |**

 **vicārya sarvapaṇyānāṃ kārayet krayavikrayau || 8.401 ||**

āpaṇabhūmau ye vikretāras te na svecchayā mūlyaṃ kartuṃ labheran, nāpi rājā krīṇīyāt svarucikṛtena mūlyena | kathaṃ tarhi | idam idaṃ nirūpyam[[361]](#footnote-360) | **āgamam** — kiṃ pratyāgacchati deśāntarād uta na, tatheyato[[362]](#footnote-361) dūrād āgacchati | evaṃ **nirgamasthāne** — kiṃ saṃpraty eva vikriyate, uta tiṣṭhati | saṃprati niṣkrāmato dravyasya svalpo 'pi lābho mahāphalaḥ, tadutthitena mūlyena dravyāntarāviṣayeṇa[[363]](#footnote-362) krayavikrayeṇa[[364]](#footnote-363) punar lābhaḥ | **sthānāt** **vṛddhikṣayau:** kiyaty asya vṛddhis tiṣṭhati, kīdṛśo vā kṣayaḥ | ity etat sarvaṃ parīkṣya, svadeśe **krayavikrayau** **kārayet** | yathā na vaṇijāṃ pīḍā bhavati, nāpi kretṝṇām, tathārghaṃ vyavasthāpayet || 8.401 ||

 **pañcarātre pañcarātre pakṣe pakṣe 'tha vā gate |**

 **kurvīta caiṣāṃ pratyakṣam arghasaṃsthāpanaṃ nṛpaḥ || 8.402 ||**

āgamanirgamanāder dravyasyānityatvād upacayāpacayāv arghasyānekarūpau | tato 'rghasaṃsthāpanaṃ **pañcarātre pañcarātre** pratyakṣīkāryam, na sakṛt kṛtaṃ mantavyam, nāpi vaṇijo viśvasitavyāḥ | kiṃ tarhi, svayaṃ pratijāgaraṇīyam | yad dravyaṃ cireṇa niṣkrāmati tatra **pakṣe** 'rghagaveṣaṇam anyatra pāñcarātrikam || 8.402 ||

 **tulā mānaṃ pratīmānaṃ sarvaṃ ca syāt sulakṣitam |**

 **ṣaṭsu ṣaṭsu ca māseṣu punar eva parīkṣayet || 8.403 ||**

**tulā** prasiddhā | **mānaṃ** prastho droṇa ityādi | **pratīmānaṃ** suvarṇādīnāṃ paricchedārthaṃ yat kriyate | sarvatobhāge tat **sulakṣitaṃ** rājacihnair aṅkitaṃ kāryam | svayaṃ pratyakṣeṇa paricchidya svamudrayā | **parīkṣayet ṣaṭsu ṣaṭsu māseṣu punaḥ** parīkṣāṃ kārayed āptair adhikāribhir yathā na vicālayanti kecit || 8.403 ||

 **paṇaṃ yānaṃ tare dāpyaṃ pauruṣo 'rdhapaṇaṃ tare |**

 **pādaṃ[[365]](#footnote-364) paśuś ca yoṣic ca pādārdhaṃ riktakaḥ pumān || 8.404 ||**

nadītīre **yānaṃ** gantrīśakaṭādi **tare[[366]](#footnote-365)** **paṇaṃ dāpyam** | bhāṇḍapūrṇānām uttaratropadeśād rikthabhāṇḍānāṃ yānānāṃ yānadravyānayanārtham uttarāryamāṇānām ayaṃ rājabhāgaḥ | **pauruṣa**vāhyo[[367]](#footnote-366) bhāro dravyānayanārtham ānīyamāno **'rdhapaṇaṃ** dāpyaḥ | **paśur** gomahiṣyādiḥ pādam, strī ca | **riktako** na kiṃcit | yo gṛhītavān bāraṃ sa **pumān** **pādārdhaṃ** dāpyaḥ | riktasya puṃso nadīlaṅghanasāmarthyasaṃbhāvanayā[[368]](#footnote-367) lāghavād alpam ādānam | strī aśaktatvāt svayaṃ taraṇe[[369]](#footnote-368) bahu dāpyate | **tare** taranimittam || 8.404 ||

 **bhāṇḍapūrṇāni yānāni tāryaṃ dāpyāni sārataḥ |**

 **riktabhāṇḍāni yat kiṃcit pumāṃsaś cāparicchadāḥ || 8.405 ||**

**bhāṇḍaṃ** dravyaṃ vastravrīhyādi | tena **pūrṇāni yānāni** **sāratas tāryaṃ** tārārthaṃ **dāpyāni** | yadi mahārghaṃ vastrādi tatra bahvāropitaṃ tadā bahu dāpyāni, atha vrīhyādinā nātibhāreṇa[[370]](#footnote-369) tadālpam[[371]](#footnote-370) | evaṃ nadyāḥ sutaradustaratvena kalpanā kartavyā | **riktabhāṇḍāni** yānāni **yat kiṃcit** paṇapādāni[[372]](#footnote-371) | **bhāṇḍa**śabdo 'tra dhanavacanaḥ | ye cāparicchadās[[373]](#footnote-372) te na pādārdham, api tu yat kiṃcit tato 'dhikaṃ nyūnaṃ vā | atra na śakyo niyamaḥ, ataḥ kalpanaiva śāstrārthaḥ || 8.405 ||

 **dīrghādhvani yathādeśaṃ yathākālaṃ taro bhavet |**

 **nadītīreṣu tad vidyāt samudre nāsti lakṣaṇam || 8.406 ||**

pārāvārottāraṇe pūrvaṃ dānam | ayaṃ nāvā grāmāntaragamane | **dīrghādhvani** yojanādiparimāṇena gantavye[[374]](#footnote-373) | **yathādeśam** | yasmin deśe yat taridānaṃ nāvikaiḥ sthāpitaṃ tad eva | **yathākālam** | kālo varṣādiḥ bahūdakaḥ,[[375]](#footnote-374) tatrānyan mūlyam | svalpodakāyāṃ sariti cireṇa grāmaprāptau nāvikānām adhikatarāyāsavatām adhikamūlyam | taramūlye kāraṇe kāryaśabdas **taro**[[376]](#footnote-375) **bhaved** iti | yāvad yāvad dīrgho deśas tāvat tāvat tarapaṇo vardhate | etac ca **nadītīreṣu vidyāt** | **samudre** sāgare **nāsti** tara**lakṣaṇam** | na śakyate lakṣayituṃ kati yojanāni naur vyūḍhā yena tadanusāreṇa mūlyaṃ kalpyate[[377]](#footnote-376) | nadanadīṣu śakyate jñātum ayaṃ panthā yojanamātro dviyojana iti | tatra hi tatra grāmāḥ parimāṇacihnam | tatraikayojane 'dhvani yan mūlyaṃ dviguṇaṃ tad dviyojane | samudre tu bahuvāhyā nauḥ, na ca suṣṭu śakyate yojanādiparicchedaḥ kartum | ata evoktaṃ **samudre nāsti lakṣaṇam** iti || 8.406 ||

 **garbhiṇī tu dvimāsādis tathā pravrajito muniḥ |**

 **brāhmaṇā liṅginaś caiva na dāpyās tārikaṃ tare || 8.407 ||**

dvābhyāṃ māsābhyām ṛtudarśanasya vyaktagarbhā strī bhavati | tasyā anugrāhyatvāt tarapaṇo na grāhyaḥ | **pravrajitaś** caturthāśramī | **munis** tāpasaḥ | **brāhmaṇā liṅgino** brahmacāriṇaḥ | brāhmaṇagrahaṇaṃ viśeṣaṇam | tena bāhyapravrajyāliṅgadhariṇāṃ naiṣa vidhiḥ | taraprayojanaṃ **tārikaṃ** paṇādi taranimittaṃ na dāpyāḥ | vṛttānurodhāt **tārikam** iti siddhe **tara**grahaṇam || 8.407 ||

 **yan nāvi kiṃcid dāśānāṃ viśīryetāparādhataḥ |**

 **tad dāśair eva dātavyaṃ samāgamya svato 'ṃśataḥ || 8.408 ||**

nāvyāropitabhāṇḍaṃ taraṇikāyāṃ yad **dāśānāṃ** nāvikānām aparādhād āvartamānajalena pradeśena nayatāṃ vā tatsthānaṃ jñātvā dṛḍhabandhanena jalapraveśam[[378]](#footnote-377) akurvatāṃ vadhryādinahanībhir ayomayībhiś carmabandhaiḥ sūtrabandhair vā śithilīkṛtavātāṃ yadi bhāṇḍaṃ **viśīryeta** vināśyeta tadā tair eva **dātvyaṃ svato 'ṃśataḥ** svabhāgād[[379]](#footnote-378) bhāṇḍasvāmine, **samāgamya** yāvanto nāvyārūḍhā dāśāḥ || 8.408 ||

 **eṣa nauyāyinām ukto vyavahārasya nirṇayaḥ |**

 **dāśāparādhatas toye daivike nāsti nigrahaḥ || 8.409 ||**

naubhir yānti tacchīlā **nauyāninaḥ**, teṣām **eṣa** vidhir **ukto** yathā **dāśāparādhād** yad bhraṣṭam[[380]](#footnote-379) udake tad dadyuḥ | **daivike** doṣa utpāte vātādinā naubhaṅge **nāsti** nāvikānāṃ dravyanāśe **nigrahaḥ** |

 eṣa sthale bhāṇḍavāhakānāṃ bhārikāṇāṃ vā nyāyaḥ | yady apramādena prakrāmati bhāriko gṛhītadaṇḍāvalaṃbano dṛḍhabandhoparibhāgo 'kasmād dṛṣṭyā[[381]](#footnote-380) pathi kardamīkṛte patitasya bhāṇḍaṃ naśyen na bhārikasya doṣaḥ syāt || 8.409 ||

 **vāṇijyaṃ kārayed vaiśyaṃ kusīdaṃ kṛṣim eva ca |**

 **paśūnāṃ rakṣaṇaṃ caiva dāsyaṃ śūdraṃ dvijanmanām || 8.410 ||**

iha kecid vyācakṣate | anicchantāv api vaiśyaśūdrau balād eva tāni karmāṇi kārayitavyau yata etayoḥ svadharmo 'yam | saty api dṛṣṭārthatve 'dṛṣṭārthatā vidyate niyamavidhitvāt | evaṃ ca sati brāhmaṇo 'pi haṭhāt pratigrāhayitavya ity āpatati | pakṣa eva doṣatvenāyam ukta iti ced, atrāpy eṣa eva pakṣaḥ |

 tad ayuktam | satyāṃ dhanārthitāyāṃ[[382]](#footnote-381) śāstrato niyamaḥ | na tu vidhinibandhanaiva[[383]](#footnote-382) pravṛttiḥ | yatra svayaṃ prayojakam asti tatra na[[384]](#footnote-383) vidhiḥ prayoktṛtvam | niyamāṃśe tu vidher vyāpāraḥ | sa cedṛśo[[385]](#footnote-384) niyamaḥ | **vaiśyam** eva **kārayed vāṇijyam,** anyaṃ kurvāṇam asatyām āpadi daṇḍayet | evaṃ brāhmaṇam eva pratigraham | tathā ca pratigrahasamartho 'pi saṃtoṣaparaś ca syād ity āpadyate | yad api śrūyate "anicchataḥ" apīti[[386]](#footnote-385) (MDh 8.412), so 'rthavādaḥ | **śūdram** eva **dāsyam** ity evaṃ sarvatra niyamarūpatā draṣṭavyā || 8.410 ||

 **kṣatriyaṃ caiva vaiśyaṃ ca brāhmaṇo vṛttikarśitau |**

 **bibhṛyād ānṛśaṃsyena svāni karmāṇi kārayan || 8.411 ||**

**[[387]](#footnote-386)vṛttyā karśitau brāhmaṇo bibhṛyād** bhaktadānādinā, kṣatriyavaiśyayor bharaṇaṃ kuryāt | **ānṛśaṃsyena** anukampayā **svāni karmāṇi kārayet**, brāhmaṇasya yāni svāni samitkuśodakuṃbhāharaṇādīni | atha vā kṣatriyavaiśayor yāni svāni | kṣatriyo grāmarakṣādau niyoktavyo vaiśyaḥ svakṛṣipasupālyādau | mahādhano yo brāhmaṇo mahāparicchadaś[[388]](#footnote-387) ca sāmarthyāt tasyaiṣa vidhiḥ | **svāni karmāṇīti** vacanāt dāsyaṃ na[[389]](#footnote-388) kārayitavyau[[390]](#footnote-389) garhitocchiṣṭamārjanādi || 8.411 ||

 **dāsyaṃ tu kārayaṃl lobhād brāhmaṇaḥ saṃskṛtān dvijān |**

 **anicchataḥ prābhavatyād rājñā daṇḍyaḥ śatāni ṣaṭ || 8.412 ||**

**saṃskṛtā** upanītāḥ | yady api dvijagrahaṇād evaital labhyate tathāpi traivarṇikajātyupalakṣaṇārthaṃ na vijñāyīti | yo **brāhmaṇaḥ** samānajātīyān dāsyaṃ pādadhāvanocchiṣṭāvakaraṇasaṃmārjanādirūpam[[391]](#footnote-390) **anicchataḥ** | prabhavato bhāvaḥ[[392]](#footnote-391) **prābhavatyaṃ** prabhutvam | śakyātiśayayogato balādinā yaḥ kārayati **sa ṣaṭśatāni daṇḍyaḥ** | **lobhād** etat | dveṣādibhis tv adhiko daṇḍyaḥ | śatrantasya bhavater bhāvapratyaye prābhavatyād iti rūpam | prabhutveneti vacanād guror na doṣaḥ | **anicchata** iti vacanād icchatām anyo daṇḍaḥ || 8.412 ||

 **śūdraṃ tu kārayed dāsyaṃ krītam akrītam eva vā |**

 **dāsyāyaiva hi sṛṣṭo 'sau brāhmaṇasya svayaṃbhuvā || 8.413 ||**

**krītam akrītaṃ** bhaktādyupanatam | vakṣyamāṇasya vidher anuvādo 'yam | **dāsyāyaive**ty arthavādaḥ || 8.413 ||

 **na svāminā nisṛṣṭo 'pi śūdro dāsyād vimucyate |**

 **nisargajaṃ hi tat tasya kas tasmāt tad apohati || 8.414 ||**

yam āśritaḥ saptabhir dāsayonibhis[[393]](#footnote-392) tena **nisṛṣṭo 'pi** tanmukto 'pi[[394]](#footnote-393) |[[395]](#footnote-394) kiṃ tu **nisargajaṃ** sahajaṃ jatisahabhāvi **kaḥ**[[396]](#footnote-395) **tasmāc** chūdrāt **tad** dāsyam[[397]](#footnote-396) **apohati** apanayati | yathā śūdrajātir na tasyāpanetuṃ śakyā, evaṃ dāsyam api | arthavādo 'yam | yato vakṣyati nimittaviśeṣe śūdrasya[[398]](#footnote-397) dāsyān mokṣaḥ || 8.414 ||

 **dhvajāhṛto bhaktadāso gṛhajaḥ krītadatrimau |**

 **paitriko daṇḍadāsaś ca saptaite dāsayonayaḥ || 8.415 ||**

**dhvaja**grahaṇaṃ vāhanopalakṣaṇārtham | dhvajinī senocyate | tata **āhṛtaḥ** | saṃgrāme jitaḥ san dāsīkṛtaḥ |

 kiṃ punar idaṃ kṣatriyasya vacanam, yuddhe jitaḥ kṣatriyo dāsībhavati |

 neti brūmaḥ, śūdrasyaiva prakṛtatvāt, "dāsyāyaiva sṛṣṭo 'sau" (MDh 8.413) iti | svāminaṃ jitvā tadīyo dāsa **āhṛtaḥ** | āhartur dāsyaṃ pratipadyate |

 nanu śūdrasya viśeṣeṇaiva dāsyam uktam, "nisargajaṃ tat tasya" (MDh 8.414) iti |

 naivam | tathā saty avyavasthā syāt, kasyāsau dāsa iti na vijñāyate | sarve hi traivarṇikās tasya dāsyāḥ[[399]](#footnote-398) | svadharmam anuvṛttasya[[400]](#footnote-399) cāniyamo 'vidhitvāt |

 anye tu[[401]](#footnote-400) "sarve cottarottaraṃ paricareyuḥ" (GDh 10.66) iti kṣatriyādīnām api dāsyam asti |

 tad asat | anyad dāsyam, anyā paricaryā | nikṛṣṭakarmakāritvam apy ajñātasya dāsyam | sarvasya preṣitasyāpratibandhaḥ[[402]](#footnote-401) | paricaryā tu śarīrasaṃvāhanam arthadārādirakṣādhikāraḥ[[403]](#footnote-402) | nāradena caitat prapañcitam (NSm 5.24–42) |

 bhaktalābhārthaṃ dāsyaṃ pratipanno **bhaktadāsaḥ** | gṛhe jāto **gṛhajaḥ** | dāsyām utpanno garbhadāsaḥ | **krīto** būlyena svāminaḥ sakāśāt | **datrimaḥ** prītyādṛṣṭārthaṃ vā dattaḥ | kramāgataḥ **paitrikaḥ** | atha gṛhajasyāsya ca ko viśeṣaḥ | gṛhajas tadīyāyām eva dāsyāṃ jāta itaras tu kramāgataḥ | **daṇḍadāso** rājñe daṇḍaṃ dātum aśakto dāsīkriyate |

 "karmaṇāpi samaṃ kuryāt" (MDh 8.177) ity avarṇasyāpi dāsyam icchanti |

 tad ayuktam | anyad dāsyam anyac ca tatkarmakāritvam | na cāyaṃ daṇḍo yenāntarbhavet | na ca dāsayonipuruṣadhāraṇam uktam, kevalaṃ karmaṇāpīti | tathā dāsakarmāpy asti |

 nanu ca dharmopanato 'pi śūdro dāsa iṣyate | tatra kathaṃ **sapta dāsayonayaḥ** |

 naiṣa doṣaḥ | na tasyotpattikaṃ dāsatvam | icchādhīnatvād dharmārthinaḥ | na hi tasya dānādhānakriyā yujyante,[[404]](#footnote-403) krītagṛhajādidāsavat | evaṃ hy uktam: "yathā yathā hi sadvṛttam" (MDh 10.128) iti | tenaivaṃ bruvataitat pradarśitaṃ bhavati: na tasya nityaṃ dāsyaṃ kiṃ tarhi phalaviśeṣārthinaḥ | tataś cānicchato na[[405]](#footnote-404) dāsyam asti | ato yadi śūdro vidyamānadhanaḥ[[406]](#footnote-405) svātantryeṇa jīved brāhmaṇādyanapāśrito na jātu duṣyet || 8.415 ||

 **bhāryā putraś ca dāsaś ca traya evādhanāḥ smṛtāḥ |**

 **yat te samadhigacchanti yasya te tasya tad dhanam || 8.416 ||**

ete trayo 'rjitadhanā apy **adhanāḥ** | svāmino dhanam | yat kiṃcit te dhanam arjayanti, **tad dhanaṃ** **tasya** svaṃ yasya te svatvam[[407]](#footnote-406) āpannāḥ | bhāryādhanaṃ bhartuḥ, pituḥ putrasya, svāmino dāsasya |

 nanu ca yady ete nirdhanāḥ katham eṣāṃ karmabhir adhikāraḥ | tatredaṃ nopapadyate: "putrau ced āhitāgnī syātāṃ yebhyaḥ pitā dadyāt tebhyaḥ putraḥ" iti | dampatyor api sahajadharmaś caritavyaḥ: "dharme cārthe ca kāme ca nāticaritavyā tvayā" iti | yadi ca nirdhanā[[408]](#footnote-407) ko 'nyo 'rthe[[409]](#footnote-408) 'naticāraḥ | śūdrasyāpi "pākayajñaiḥ svayaṃ yajeta" (GDh 10.65) iti nirdhanatve virudhyate | svacchandaśūdraviṣayatvena virodho na bhavet | asti tāvad dāsānāṃ svadhane svāmyam, yadā svadhanam iti vyapadiśyate | na hy asati saṃbandhe vyapadeśaḥ | arjanaṃ ca svatvaṃ nāpādayatīti vipratiṣiddham | tasmād viruddham idaṃ **yat te samadhigacchanti** na tat teṣāṃ svam iti[[410]](#footnote-409) | yathā kaścid brūyāt: "yasyā ahaṃ putraḥ sā na[[411]](#footnote-410) mama jananī" iti, tādṛg etat | asati vā strīṇāṃ svāmye: "patnyaiva ratam anumataṃ[[412]](#footnote-411) kriyate," "patnī vai pāriṇahyasyeśe" (MS 3.7.9) ityādi śrutayo nirālambanāḥ syuḥ |

 atrocyate | pāratantryavidhānam etat | asatyāṃ bhartur anujñāyāṃ na strībhiḥ svātantryeṇa yatra kvacid dhanaṃ viniyoktavyam | evaṃ putradāsyor api draṣṭavyam |

 anye tu manyante: bhāryāputragrahaṇaṃ dāsārtham | tasya caitad vacanam uttarārtham | āpadi tāsāṃ dhanagrahaṇe na vicikitsitavyam, bhartur eva hi tat svam || 8.416 ||

 **visrabdhaṃ brāhmaṇaḥ śūdrād dravyopādānam ācaret |**

 **na hi tasyāsti kiṃcit svaṃ bhartṛhāryadhano hi saḥ || 8.417 ||**

tathā ca kaścid āha: dharmopagataśūdraviṣayam idam |

 tad uktam, viśeṣe pramāṇābhāvāt | tasmāt sarvasya dāsaḥ śūdras tasyaiva pratigrāhyatvam ucyate |

 **visrabdhaṃ** niḥśaṅkam | śūdradhanaṃ kathaṃ pratigṛhṇīyāt, pratiṣiddhaṃ hi tat, ity eṣā śaṅkā na[[413]](#footnote-412) kartavyā | yato **na** **tasya kiṃcid** artho yasya nicayaḥ syād ity uktaṃ bhavati | **bhartrā** svāminā hriyate dhanam asya,[[414]](#footnote-413) etad evārjane tasya prayojanam, svāmī gṛhṇāti[[415]](#footnote-414) | ato **visrabdhaṃ**[[416]](#footnote-415) dravyopādānaṃ[[417]](#footnote-416) dravyagrahaṇaṃ kuryāt | tenānupanīyamānam[[418]](#footnote-417) api svagṛhastham iva[[419]](#footnote-418) viniyuñjīta | sati prayojana etad yuktaṃ bhavati | avidyamānadhanasya dāsāc chūdrāt pratigṛhṇato na doṣaḥ || 8.417 ||

 **vaiśyaśūdrau prayatnena svāni karmāṇi kārayet |**

 **tau hi cyutau svakarmabhyaḥ kṣobhayetām idaṃ jagat || 8.418 ||**

karma vyatikrāmantaḥ kṣobhayeyur ākulīkuryur jagadat | atas te **prayatnena** **svakarmabhyaś** cyāvayituṃ na labheran[[420]](#footnote-419) | analpa[[421]](#footnote-420) evātikrāme bhūyasā daṇḍena yojanīyā vaiśyā api | bandhanaṃ nāsti | api dhanaśakyaḥ svadharmaḥ || 8.418 ||

 **ahany ahany avekṣeta karmāntān vāhanāni ca |**

 **āyavyayau ca niyatāv ākarān kośam eva ca || 8.419 ||**

rājadharmāṇām anusaṃdhānārtham | **karmāntāḥ** kṛṣiśulkasthānādayaḥ[[422]](#footnote-421) | **vāhanam[[423]](#footnote-422)** hastyādi | **āyavyayam[[424]](#footnote-423)** idam asya praviṣṭam, idaṃ niryātam, ity eva[[425]](#footnote-424) satataṃ gaveṣaṇīyam | **ākarāḥ** dhātavaḥ suvarṇādyutpāde bhavanti bhūmayaḥ | **kośaḥ** dravyanicayasthānam[[426]](#footnote-425) || 8.419 ||

 **evaṃ sarvān imān rājā vyavahārān samāpayan |**

 **vyapohya kilbiṣaṃ sarvaṃ prāpnoti paramāṃ gatim || 8.420 ||**

uktena prakāreṇa **vyavahārān** ṛṇādīn **samāpayan** nirṇayāvasānaṃ kurvan yat kiṃcit tat sarvam avijñātadoṣaṃ tat **sarvaṃ** **vyapohya** apanudya pāpaṃ **paramāṃ gatim** abhipretāṃ svargāpavargabhūmiṃ **prāpnoti** labhate || 8.420 ||

**iti mānave dharmaśāstre bhṛguproktāyāṃ saṃhitāyāṃ**

**rājadharme vyavahāranirṇaye sāmānyavyavahāro nāma aṣṭamo 'dhyāyaḥ ||**

**iti śrībhaṭṭavīrasvāmisūnor bhaṭṭamedhātithikṛte**

**manubhāṣye 'ṣṭamo 'dhyāyaḥ ||**

1. M G: pūrvokta- [↑](#footnote-ref-0)
2. M G DK (1: 577): yathāśāstravadvartinaḥ [↑](#footnote-ref-1)
3. M G J: prāyaścittena vety [↑](#footnote-ref-2)
4. M G: eva [↑](#footnote-ref-3)
5. M G DK (1: 78): dhanyamāne [↑](#footnote-ref-4)
6. M G DK omit: api [↑](#footnote-ref-5)
7. M G: etad vividhaphalam [↑](#footnote-ref-6)
8. M G: kaṇvādir ayam; DK (1: 79): kaṇḍvādir ayam [↑](#footnote-ref-7)
9. DK: svarge akopena | na tarhi kṣamā kartavyā akāminā ayathākāminā | ata āha yas tv iti | [↑](#footnote-ref-8)
10. DK (1: 1702): dhāvatā [↑](#footnote-ref-9)
11. M G: vedanam āgamanaparaṃ [↑](#footnote-ref-10)
12. M G: vidhiśāstra- [↑](#footnote-ref-11)
13. M G: ato 'nuvādam agamanasyātra; DK: ato 'nuvādamātraṃ (and connects with what follows) [↑](#footnote-ref-12)
14. DK: gantavyam iti [↑](#footnote-ref-13)
15. M G J: tapa [↑](#footnote-ref-14)
16. M G DK (1: 1703): kalpet [↑](#footnote-ref-15)
17. M G J: adharmena svīyena ṛcchati [↑](#footnote-ref-16)
18. DK: rājānam ṛcchati [↑](#footnote-ref-17)
19. M G: cejyādyato [↑](#footnote-ref-18)
20. M G DK: iyaṃ [↑](#footnote-ref-19)
21. M G: -vañcanā; DK: -vañcanāt [↑](#footnote-ref-20)
22. M G: pratiṣiddhādyuktau; DK: pratiṣiddhā ukte [↑](#footnote-ref-21)
23. M G: antaraṅga- [↑](#footnote-ref-22)
24. DK: tata eva [↑](#footnote-ref-23)
25. M G DK: 'tra [↑](#footnote-ref-24)
26. M G: mukhyena; J: śyena- [↑](#footnote-ref-25)
27. DK: na [↑](#footnote-ref-26)
28. M G J omit: na [↑](#footnote-ref-27)
29. M G: pradhānāṅgavidhilakṣaṇam [↑](#footnote-ref-28)
30. M G J: caiṣa [↑](#footnote-ref-29)
31. M G: vidhiḥ lakṣaṇā [↑](#footnote-ref-30)
32. M G: ṣoḍaśa- [↑](#footnote-ref-31)
33. M G: vadhaśuddhihetor [↑](#footnote-ref-32)
34. DK: lakṣyaṃ vā syāj janye śastrabhṛtām (and refers to GDh 22.1) [↑](#footnote-ref-33)
35. M G add: na; DK adds: tena [↑](#footnote-ref-34)
36. M G: nirasya rasyati; DK: nirasya nyasyati [↑](#footnote-ref-35)
37. J omits: na punar [↑](#footnote-ref-36)
38. M G: bradhno viśiṣyati; J: brahmaṇo śleṣaḥ [↑](#footnote-ref-37)
39. J omits: na tatra [↑](#footnote-ref-38)
40. J omits: tu [↑](#footnote-ref-39)
41. M G: yājye yājakaḥ [↑](#footnote-ref-40)
42. M G: nāśuddhir; DK (1: 1704): nāsiddhir [↑](#footnote-ref-41)
43. M G: vinipātite [↑](#footnote-ref-42)
44. M G: svargārohikaṃ [↑](#footnote-ref-43)
45. M G: sattrī dhārmikas [↑](#footnote-ref-44)
46. M G: vinā sthita [↑](#footnote-ref-45)
47. M G: yā [↑](#footnote-ref-46)
48. M G omit: na [↑](#footnote-ref-47)
49. M G DK: hiṃsā [↑](#footnote-ref-48)
50. M G DK: - ārthadṛṣṭam [↑](#footnote-ref-49)
51. M G DK: -yogitvaṃ [↑](#footnote-ref-50)
52. M G DK omit: na [↑](#footnote-ref-51)
53. M G: tannibodhanād api; DK: tannirodhanād api [↑](#footnote-ref-52)
54. M G: tān gṛhītvā tān dṛṣṭvā [↑](#footnote-ref-53)
55. M G J: kāraṇādi- [↑](#footnote-ref-54)
56. M G DK: daṇḍye 'dṛṣṭam [↑](#footnote-ref-55)
57. J: evaṃ [↑](#footnote-ref-56)
58. J: -bhedād [↑](#footnote-ref-57)
59. M G: tat tasya [↑](#footnote-ref-58)
60. M G DK (1: 1716): viśeṣo [↑](#footnote-ref-59)
61. M G: hantur [↑](#footnote-ref-60)
62. M G: yathā [↑](#footnote-ref-61)
63. M G: śrutam [↑](#footnote-ref-62)
64. M G add: nanv atra viśeṣahetur asti | tasmād yasmin [↑](#footnote-ref-63)
65. M G add: kecid āhuḥ | palānām iti | na tva atra viśeṣahetur [↑](#footnote-ref-64)
66. M G: śākaṭakayugam [↑](#footnote-ref-65)
67. M G DK: -karaṇasya nyāyyatvāt [↑](#footnote-ref-66)
68. M G DK: rūpe [↑](#footnote-ref-67)
69. M G: nimeyam [↑](#footnote-ref-68)
70. M G: -saubhāgyataḥ saṃpannānām [↑](#footnote-ref-69)
71. J: sarvatra vadhyartho [↑](#footnote-ref-70)
72. M G: viśeṣe; DK: haraṇe [↑](#footnote-ref-71)
73. M G J DK: ekādaśaguṇa ity; I follow the reading of MDh 8.322 of which this is a citation. [↑](#footnote-ref-72)
74. M G: apekṣam [↑](#footnote-ref-73)
75. M G DK: bhavanty eva daṇḍadayaḥ [↑](#footnote-ref-74)
76. J: bhavati [↑](#footnote-ref-75)
77. J adds: naḥ [↑](#footnote-ref-76)
78. M G DK: chūrikyāś [↑](#footnote-ref-77)
79. M G DK: sarvatrātra vivakṣitam [↑](#footnote-ref-78)
80. M G add: tena [↑](#footnote-ref-79)
81. M G: churikā [↑](#footnote-ref-80)
82. M G: gorakṣaikṣetrādau [↑](#footnote-ref-81)
83. M G DK (1: 1713): vyācakṣate | pūrvo [↑](#footnote-ref-82)
84. M G DK: avaśyam ayaṃ daṇḍa ity evānye paṭhanti [↑](#footnote-ref-83)
85. M G DK: palāyanaśīlāyāḥ pālo 'rdhapādikaḥ kāryaḥ [↑](#footnote-ref-84)
86. M G: āmiṣāditi [↑](#footnote-ref-85)
87. M G add: prakṛtiṃ [↑](#footnote-ref-86)
88. M G DK: ayam apavādaviṣayaḥ [↑](#footnote-ref-87)
89. M G: haranti [↑](#footnote-ref-88)
90. M G: paripavanāya ca dhānyaṃ kṣetreṣv eva [↑](#footnote-ref-89)
91. M G: -rūpayoḥ [↑](#footnote-ref-90)
92. DK: palāśa- [↑](#footnote-ref-91)
93. M G J omit: na [↑](#footnote-ref-92)
94. M G: tattvaṃ [↑](#footnote-ref-93)
95. M G DK: kṛṣṇalānāṃ dravyajātiḥ [↑](#footnote-ref-94)
96. M G DK omit: atha vā niranvayo [↑](#footnote-ref-95)
97. M G: rakṣāka [↑](#footnote-ref-96)
98. M G DK (1:1691) add: tasya kartavyena [↑](#footnote-ref-97)
99. M G add: apahnutya yat tena mayā kṛtam ity āha [↑](#footnote-ref-98)
100. M G DK: vastūtpāṭa- [↑](#footnote-ref-99)
101. M G DK: steyaprakaraṇe lakṣaṇam [↑](#footnote-ref-100)
102. M G add: steyaṃ [↑](#footnote-ref-101)
103. M G: evam anvicched [↑](#footnote-ref-102)
104. M G: anyathā evaṃ vakṣyate [↑](#footnote-ref-103)
105. M G J: -ādikaṃ [↑](#footnote-ref-104)
106. M G J: pākakālaḥ [↑](#footnote-ref-105)
107. M G J: tāpanakālaḥ [↑](#footnote-ref-106)
108. DK (1: 1720): ādigrahaṇenāgnes tanmūlyādi na saṃbhavati [↑](#footnote-ref-107)
109. M G DK: upahṛtya parimāṇa [↑](#footnote-ref-108)
110. M G DK omit: ca [↑](#footnote-ref-109)
111. DK: dāpyaḥ [↑](#footnote-ref-110)
112. M G J take the Śaṅkha quote to begin at sulabheṣv; but see DK 1: 1672 where this citation in given in its larger context. [↑](#footnote-ref-111)
113. M G: kuśakāra- [↑](#footnote-ref-112)
114. M G: sanvicchedādy- [↑](#footnote-ref-113)
115. M G add: anyaḥ saṃdhibhedaḥ | [↑](#footnote-ref-114)
116. M G DK (1: 578) omit: -vakṣitam [↑](#footnote-ref-115)
117. M G: dharmaḥ svakānyo yaḥ svadharmān na tu tiṣṭhati [↑](#footnote-ref-116)
118. M G: daṇḍaḥ [↑](#footnote-ref-117)
119. DK (4: 1973, not 1: 578): -ārthatvaṃ [↑](#footnote-ref-118)
120. M G omit: dṛṣṭārthatvād [↑](#footnote-ref-119)
121. M G omit: tasya [↑](#footnote-ref-120)
122. M G: tatrāvidvān [↑](#footnote-ref-121)
123. M G J: catuḥṣaṣṭiśatam [↑](#footnote-ref-122)
124. DK (1: 1721): aṣṭaviṃśādhikaśatam [↑](#footnote-ref-123)
125. J: vādhikaṃ ca — yato rakṣā [↑](#footnote-ref-124)
126. M G: -prakhyasyāparādhaḥ [↑](#footnote-ref-125)
127. M G: hanta [↑](#footnote-ref-126)
128. M G: lokau [↑](#footnote-ref-127)
129. J: dvau lokaviśrutau [↑](#footnote-ref-128)
130. M G: ceti [↑](#footnote-ref-129)
131. M G DK: tulyabalasyaiva viṣayasyānupapatteḥ [↑](#footnote-ref-130)
132. J: paramadṛṣṭārtho daṇḍo [↑](#footnote-ref-131)
133. M G J: 'tikrama- [↑](#footnote-ref-132)
134. M G DK: arthavādāc [↑](#footnote-ref-133)
135. M G: vanaspata; Dk (1: 1722): vanaspatir [↑](#footnote-ref-134)
136. J: grāsārthamātrārtham [↑](#footnote-ref-135)
137. J: -darśanāc cāparivṛtteś [↑](#footnote-ref-136)
138. M G: doṣārtham [↑](#footnote-ref-137)
139. M G: syād ityādi gṛhyeran; J: syād ityāditi gṛhyeran [↑](#footnote-ref-138)
140. M G: -prītyādāyāpi gṛhyante; DK (1: 1697): prītidāyā api gṛhyante [↑](#footnote-ref-139)
141. M G: anyathaiva vārtā svakarmaṇā; J: anyathaiva vṛttiḥ vārtādi | svakarmaṇā [↑](#footnote-ref-140)
142. M G J: nāpratiṣedhaḥ [↑](#footnote-ref-141)
143. M G: -saṃjāta; J: - saṃjanane [↑](#footnote-ref-142)
144. M G: dāsā mucyante [↑](#footnote-ref-143)
145. M G: yady evaṃ; DK (1: 1712): yata eva [↑](#footnote-ref-144)
146. M G DK omit: atrāpi [↑](#footnote-ref-145)
147. M G DK: nayanagrahaṇaṃ [↑](#footnote-ref-146)
148. DK: tac ca balādinā [↑](#footnote-ref-147)
149. M G omit: tatra [↑](#footnote-ref-148)
150. M G DK: sāmānyadaṇḍo [↑](#footnote-ref-149)
151. M G: yady apy ayuktānām api siddho [↑](#footnote-ref-150)
152. M G: sa ca [↑](#footnote-ref-151)
153. DK (1: 1727): anenānantara- [↑](#footnote-ref-152)
154. M G: mṛtasyānuttamaṃ [↑](#footnote-ref-153)
155. M G DK (1: 1622): sāpi [↑](#footnote-ref-154)
156. M G DK: siddhaiveti [↑](#footnote-ref-155)
157. M G: nigraho; DK: nigrahaṃ [↑](#footnote-ref-156)
158. M G: iva gacchann [↑](#footnote-ref-157)
159. M G DK: dvaidhaviśeṣyaviśeṣaṇe [↑](#footnote-ref-158)
160. M G J: caura- [↑](#footnote-ref-159)
161. M G: daṇḍyaḥ | pāruṣyakṛt [↑](#footnote-ref-160)
162. M G: pārśvatīyasya [↑](#footnote-ref-161)
163. M G: nāpekṣeta [↑](#footnote-ref-162)
164. M G DK (1: 1623): anuditaśastragrahaṇāḥ [↑](#footnote-ref-163)
165. M G: balātiśayadhāyīva; DK: balātiśayadhāyī ca [↑](#footnote-ref-164)
166. M G: sāhasikatvācchaktāya [↑](#footnote-ref-165)
167. M G: atarkitapopana- [↑](#footnote-ref-166)
168. DK: grahaṇam atra [↑](#footnote-ref-167)
169. M G: yathābhihate [↑](#footnote-ref-168)
170. M G: śavakālakārite; DK: kāryakālakārite [↑](#footnote-ref-169)
171. J: yajñavināśasaṅkaranivṛttyarthaṃ [↑](#footnote-ref-170)
172. M G DK: yad uparodhaḥ pravṛtte [↑](#footnote-ref-171)
173. M G DK: viśeṣāṇām abhyavapattiparibhavaḥ [↑](#footnote-ref-172)
174. M G add: na vicārayet; DK (1: 1625) add: na vicārayan [↑](#footnote-ref-173)
175. M G: bhavatāṃs [↑](#footnote-ref-174)
176. M G: yad yathātatāyinam [↑](#footnote-ref-175)
177. DK omits: anya [↑](#footnote-ref-176)
178. M G: karoti sa sarveṇa śarīrādinā steyakārītas tv ātatāyī; DK: [↑](#footnote-ref-177)
179. M G DK: ca [↑](#footnote-ref-178)
180. M G add: mṛṣṭaś ced iti; DK add: duṣṭau ceti [↑](#footnote-ref-179)
181. M G: noktam; DK: anenoktaḥ [↑](#footnote-ref-180)
182. M G add: ca [↑](#footnote-ref-181)
183. M G: pāpakṛta iti [↑](#footnote-ref-182)
184. M G: āliṅganārabhya; J: āliṅganādiḥ [↑](#footnote-ref-183)
185. M G: -samavāya- [↑](#footnote-ref-184)
186. M G: yam arthaṃ; DK (1: 1856): ayam arthaḥ (all omit tena) [↑](#footnote-ref-185)
187. M G DK: alabhyamānasya [↑](#footnote-ref-186)
188. M G: pāradārikādharma-; J: -mūlaṃ [↑](#footnote-ref-187)
189. M G: tam ālapituṃ kurvan; DK: tatstriyā ālāpaṃ kurvan [↑](#footnote-ref-188)
190. M G: saṃgrahaṇād doṣe tatstrīprārthanād iti [↑](#footnote-ref-189)
191. M G: ākṣārito 'bhisaṃbhavām eva patnyā tasyāmutrādṛṣṭadoṣaḥ capala udvātādau niṣiddhasaṃbhāṣaṇa iti kecit [↑](#footnote-ref-190)
192. DK (1: 1851): pratipālayatīti [↑](#footnote-ref-191)
193. M G: vanavṛkṣasaṃtato; DK: vanaṃ vṛkṣasaṃtatiḥ [↑](#footnote-ref-192)
194. M G inserts here a long passage: smṛtaṃ yena kenacit saṃbandhena saṃbandhini tasyā vastramālyādi dānenopakārakaraṇaṃ taddātropakrāntaṃ bhojanapānādinā keliparihāso vakrabhaṇitādinā [↑](#footnote-ref-193)
195. M G J: prakāśye; M G DK add: etac chāstraṃ [↑](#footnote-ref-194)
196. M G DK (1: 1852): upacāra- [↑](#footnote-ref-195)
197. M G omit: yā na kenacit . . . sparśo bhūṣaṇavāsasām [↑](#footnote-ref-196)
198. M G: pradeśasparśasya; J: adeśasparśasya [↑](#footnote-ref-197)
199. M G: yathā [↑](#footnote-ref-198)
200. M G DK: h-skaṃdhaspṛṣṭabhāṇḍā- [↑](#footnote-ref-199)
201. M G: yadi kas tat sahate; DK: yadi kaścit sahate [↑](#footnote-ref-200)
202. M G: bhaven; J omits: bhavati [↑](#footnote-ref-201)
203. M G: na [↑](#footnote-ref-202)
204. M G omit: na [↑](#footnote-ref-203)
205. M G: khalaṃ; DK: tatra khalu [↑](#footnote-ref-204)
206. M G: -pravṛttā-; DK: -pravṛttaḥ [↑](#footnote-ref-205)
207. M G: śulke [↑](#footnote-ref-206)
208. M G: patatīti nivedanasyāpi na duṣyatām [↑](#footnote-ref-207)
209. M G: kṣatriyādi- [↑](#footnote-ref-208)
210. M G: ko [↑](#footnote-ref-209)
211. M G: api vadanaṃ; [↑](#footnote-ref-210)
212. M G: samadaṇḍāt tūpapadyeyātām [↑](#footnote-ref-211)
213. M G: śūdro 'dhijātimagane brāhmaṇe chedārho [↑](#footnote-ref-212)
214. M G: ataḥ sva- [↑](#footnote-ref-213)
215. M G: upakāraḥ kriyā- [↑](#footnote-ref-214)
216. M G DK (1: 1857): caitad apy ahatvāpīti [↑](#footnote-ref-215)
217. M G: paraś ca dasyvanukārādau; DK: parasya dāropakārādau [↑](#footnote-ref-216)
218. M G: asyaivāyaṃ cābhavan [↑](#footnote-ref-217)
219. J: śāstraṃ parya- [↑](#footnote-ref-218)
220. M G: pratiṣedhavat [↑](#footnote-ref-219)
221. M G DK: tulyaprasaktam [↑](#footnote-ref-220)
222. M G: ucyate [↑](#footnote-ref-221)
223. M G: gandhenādyabhidhānaṃ; DK: tacchedenābhidhānaṃ [↑](#footnote-ref-222)
224. M G DK omit: prāyaścittaṃ [↑](#footnote-ref-223)
225. M G: upakārādibhir ādau [↑](#footnote-ref-224)
226. M G: tatparastrīsaṃlāpādibhūtenānyenābhivasatā; DK: parastrīsaṃlāpādibhiḥ [↑](#footnote-ref-225)
227. M G: rājyāpohyānām eva tu nivṛttau [↑](#footnote-ref-226)
228. M G: na sarvasvagrahaṇāt | aṅgachedādy [↑](#footnote-ref-227)
229. M G DK omit: na [↑](#footnote-ref-228)
230. M G: samudāye daṇḍa āmnātas teṣu sa mahān anyāyo 'nyajātīyaḥ | strīsaṃgrahaṇe; DK: dvijātīyastrīsaṃgrahaṇe [↑](#footnote-ref-229)
231. M G omit: ato; DK: iti [↑](#footnote-ref-230)
232. J: māraṇakalpanā and omit na [↑](#footnote-ref-231)
233. M G: saha ramatībhiḥ [↑](#footnote-ref-232)
234. M G: na sajātīyābhir api [↑](#footnote-ref-233)
235. M G: kathaṃ viniṣiddhagosvāminā [↑](#footnote-ref-234)
236. M G DK (1: 1854) omit: upapatikṣamakāḥ and add: utkṛṣṭam ākāraṃ [↑](#footnote-ref-235)
237. M G DK: cāraṇapuruṣeṇa [↑](#footnote-ref-236)
238. M G: tadanujñānāṃ; DK: tadanujñātāḥ [↑](#footnote-ref-237)
239. M G: vāraṇaṃ [↑](#footnote-ref-238)
240. M G: nārī jayati; M G DK omit: yojayanti [↑](#footnote-ref-239)
241. M G: antyāś [↑](#footnote-ref-240)
242. M G: sudhārāṇāṃ [↑](#footnote-ref-241)
243. M G: saṃbhāṣaṃ [↑](#footnote-ref-242)
244. M G J: suvarṇādyatyantālpaṃ [↑](#footnote-ref-243)
245. M G J: triṃśadbhāgikaṃ [↑](#footnote-ref-244)
246. J: patnyāyante [↑](#footnote-ref-245)
247. M G omit: uta sūpakārādiśabdavat . . . rājadāsīva dāsī vā [↑](#footnote-ref-246)
248. M G: gṛhyante [↑](#footnote-ref-247)
249. M G: vibhāge [↑](#footnote-ref-248)
250. M G omit: vakṣyāmaḥ . . . kāmuka iva [↑](#footnote-ref-249)
251. J: dūṣaṇe nāsti vadhaprāptiḥ [↑](#footnote-ref-250)
252. M G: ity avadheḥ śrutaṃ; J: tylya ity vātra śrutaṃ [↑](#footnote-ref-251)
253. J: vadho [↑](#footnote-ref-252)
254. M G omit: na [↑](#footnote-ref-253)
255. DK (1: 1866): maithunāyānukūlayantīṃ [↑](#footnote-ref-254)
256. M G DK omit: kanyāyā [↑](#footnote-ref-255)
257. M G: -jātyābhiḥ [↑](#footnote-ref-256)
258. M G: pitrā yas [↑](#footnote-ref-257)
259. DK: vadhārtha- [↑](#footnote-ref-258)
260. DK: vadhārthaḥ [↑](#footnote-ref-259)
261. DK (1: 1868): pūrvadaṇḍaḥ [↑](#footnote-ref-260)
262. M G omit: vā [↑](#footnote-ref-261)
263. M G DK: anyadrūpa- [↑](#footnote-ref-262)
264. M G: puruṣāgamanam; DK (1: 1865): puruṣe gamanam [↑](#footnote-ref-263)
265. M G: anenāśīla- [↑](#footnote-ref-264)
266. M G J: ityeva darpeṇa [↑](#footnote-ref-265)
267. M G: saṃvatsaraḥ pratipālyaḥ [↑](#footnote-ref-266)
268. M G: caritaṃ; DK (1:1861): carati [↑](#footnote-ref-267)
269. M G DK: puṃścalī kartavyaṃ [↑](#footnote-ref-268)
270. M G omit: vā [↑](#footnote-ref-269)
271. M G: vrātyety asteyakārāṃ daṇḍādiḥ [↑](#footnote-ref-270)
272. M G: śatam [↑](#footnote-ref-271)
273. M G add: dāsyasatram eva [↑](#footnote-ref-272)
274. M G: ye tadvadahīnā vrātyā [↑](#footnote-ref-273)
275. M G: nirupapadam [↑](#footnote-ref-274)
276. J: vrātyasaṃbandha- [↑](#footnote-ref-275)
277. M G DK: tajjātāḥ pratyeyāḥ [↑](#footnote-ref-276)
278. M G: maraṇāntaṃ ced [↑](#footnote-ref-277)
279. DK add: iti [↑](#footnote-ref-278)
280. M G DK (1: 1862): -sarvasvair [↑](#footnote-ref-279)
281. J: rakṣitāṃ [↑](#footnote-ref-280)
282. M G: dva; J omit: sa [↑](#footnote-ref-281)
283. M G: tadvat [↑](#footnote-ref-282)
284. M G DK: aparādhānantaram [↑](#footnote-ref-283)
285. M G: kramaḥ [↑](#footnote-ref-284)
286. M G: vipraśūdravad; DK: viprāśūdravad [↑](#footnote-ref-285)
287. M G DK: gupte [↑](#footnote-ref-286)
288. M G: vadhaprakāravikalpe vadhavikalpena; DK: vadhaprakāravikalpe vadhavikalpe na [↑](#footnote-ref-287)
289. M G: śūdragupte; J: śūdrasyāgupte (but Jha's translation presupposes gupte) [↑](#footnote-ref-288)
290. M G: pravāsanāhvānenādhike; DK (1: 1858): cādhike [↑](#footnote-ref-289)
291. DK: -śabdenocyeta [↑](#footnote-ref-290)
292. DK: na mucyeta [↑](#footnote-ref-291)
293. M G DK: daṇḍaḥ [↑](#footnote-ref-292)
294. M G DK: pratīyate [↑](#footnote-ref-293)
295. M G: samagraṃ dhanaṃ [↑](#footnote-ref-294)
296. M G J: brāhmaṇyā [↑](#footnote-ref-295)
297. M G: vaiśyaḥ [↑](#footnote-ref-296)
298. J: pañcaśataṃ [↑](#footnote-ref-297)
299. J: śūdrāyā [↑](#footnote-ref-298)
300. J: śūdrāyā [↑](#footnote-ref-299)
301. M G J: sahasraṃ vā (J adds: yasmin) daṇḍo 'sti sāhasro daṇḍo 'tra padārthaḥ [↑](#footnote-ref-300)
302. M G DK: icchet [↑](#footnote-ref-301)
303. M G DK: ca [↑](#footnote-ref-302)
304. M G: guptāgamane [↑](#footnote-ref-303)
305. M G : -vyapadeśo [↑](#footnote-ref-304)
306. M G: sarīrasaṃgrahaśeṣo; DK: sarīranigrahaśeṣo [↑](#footnote-ref-305)
307. M G: samānasyarddhino; DK (1: 1870): samāneṣu mūrdhani [↑](#footnote-ref-306)
308. M G: ity utpādayanti; DK: khyātim utpādayanti [↑](#footnote-ref-307)
309. DK adds: na [↑](#footnote-ref-308)
310. M G omit: prārabdha- [↑](#footnote-ref-309)
311. M G DK (1:776) omit: na [↑](#footnote-ref-310)
312. M G DK: tatkusāḥ [↑](#footnote-ref-311)
313. M G: atha yājakāv; DK: ajñānād anadhyāpanād (looks like DK simply gives the reading of GDh edition) [↑](#footnote-ref-312)
314. M G: saktāyā [↑](#footnote-ref-313)
315. M G DK (1: 1627): saṃbandhe sāhacaryāt [↑](#footnote-ref-314)
316. M G: saṃbhoge [↑](#footnote-ref-315)
317. M G: vastrānnamānaṃ [↑](#footnote-ref-316)
318. DK (1: 1926) does not give the commentary on this verse [↑](#footnote-ref-317)
319. M G: vivadamānāṃ [↑](#footnote-ref-318)
320. DK (1: 1927) does not give the commentary on this verse [↑](#footnote-ref-319)
321. M G: ācāryasāhitye [↑](#footnote-ref-320)
322. M G: svadharma- [↑](#footnote-ref-321)
323. M G: prathamam prathamam apy avyapanītakrodhān [↑](#footnote-ref-322)
324. M G DK (1: 1628): prāti- [↑](#footnote-ref-323)
325. M G DK: prativeśyaḥ [↑](#footnote-ref-324)
326. M G: pṛṣṭagṛhābhimukhas; J: gṛhābhimukhaṃ [↑](#footnote-ref-325)
327. M G DK: prātiveśyaḥ [↑](#footnote-ref-326)
328. M G: prāgdīrghapāṭhe; DK: pradīrghapāṭhe [↑](#footnote-ref-327)
329. M G DK omit: ucyate [↑](#footnote-ref-328)
330. M G DK: prāti- [↑](#footnote-ref-329)
331. J: vā dātavyaṃ [↑](#footnote-ref-330)
332. M G: māṣako [↑](#footnote-ref-331)
333. J omits: vā [↑](#footnote-ref-332)
334. M G: karmavat kāruśilpino [↑](#footnote-ref-333)
335. M G: dātavyā [↑](#footnote-ref-334)
336. M G DK (1: 1709): dṛḍho [↑](#footnote-ref-335)
337. M G: dṛṣṭo [↑](#footnote-ref-336)
338. M G: yenānyad [↑](#footnote-ref-337)
339. M G: anyasmai prayacchan [↑](#footnote-ref-338)
340. M G DK omit: mūlyena [↑](#footnote-ref-339)
341. M G: yaṃ naikapalādhikaṃ; DK: vayannaikapalādhikaṃ [↑](#footnote-ref-340)
342. M G: vṛddhidāne [↑](#footnote-ref-341)
343. M G DK add: sūtrāṇi [↑](#footnote-ref-342)
344. M G add: ca [↑](#footnote-ref-343)
345. DK (1: 1708; but no 4: 2330) add: ca [↑](#footnote-ref-344)
346. M G: śauktikāḥ [↑](#footnote-ref-345)
347. M G DK (1: 1708) add: ca [↑](#footnote-ref-346)
348. M G omit: kṣayavyaya, and read: -sārasādividhi-; DK (1: 1708; but not 4: 2330): āgamakṣayakrayasārāsārādividhijñā [↑](#footnote-ref-347)
349. M G: tair [↑](#footnote-ref-348)
350. M G: -āgatasyānyadeśāntarā; J: deśāntare [↑](#footnote-ref-349)
351. M G DK add: na [↑](#footnote-ref-350)
352. DK (4: 2330) suggests: svarūpakāny sakalāṇy upayujyante [↑](#footnote-ref-351)
353. M G J: sāṭakādīni (I follow DK) [↑](#footnote-ref-352)
354. J omits: prāg viṃśater [↑](#footnote-ref-353)
355. M G: kuṃkumaprāyeṣu; DK (1: 1706; not 4: 2330) omits: prācyeṣu [↑](#footnote-ref-354)
356. M G: prakṣālanaṃ; DK 1: 1706; not 4: 2330): prakhyātaṃ [↑](#footnote-ref-355)
357. M G: vāṇijya [↑](#footnote-ref-356)
358. DK (1: 1706; 4: 2331): daṇḍaṃ [↑](#footnote-ref-357)
359. M G J: tam aṣṭaguṇaṃ (I follow DK 4: 2331) [↑](#footnote-ref-358)
360. M G: krayavikraya [↑](#footnote-ref-359)
361. M G DK: nirūpya [↑](#footnote-ref-360)
362. DK (4: 2331) suggests: tathā kiyato [↑](#footnote-ref-361)
363. DK (4: 2331): dravyāntaraviṣayeṇa [↑](#footnote-ref-362)
364. M G omit: krayavikrayeṇa [↑](#footnote-ref-363)
365. J: pāde [↑](#footnote-ref-364)
366. M G J: tareṇa; I follow DK 1: 1945; 4: 1347 (see similar error later in the com. on this verse) [↑](#footnote-ref-365)
367. M G: -vāhye [↑](#footnote-ref-366)
368. M G: - sāmarthyāsaṃbhāvanayā [↑](#footnote-ref-367)
369. M G: tareṇa [↑](#footnote-ref-368)
370. M G: nāticāreṇa; DK (1: 1945; but not 4: 1347): nātisāreṇa [↑](#footnote-ref-369)
371. M G DK (1: 1945): tadālam [↑](#footnote-ref-370)
372. DK (4: 1347) suggests: paṇapādādi [↑](#footnote-ref-371)
373. M G DK (1: 1945): ca paricchadākośato 'paricchedās [↑](#footnote-ref-372)
374. M G: -parimāṇenāgantavye [↑](#footnote-ref-373)
375. M G J: varṣādibahūdakas [↑](#footnote-ref-374)
376. M G: tare [↑](#footnote-ref-375)
377. M G: kalpante; DK (4: 1348; not 1: 1945) kalpyeta [↑](#footnote-ref-376)
378. M G: dṛḍhabandhanajalapraveśam [↑](#footnote-ref-377)
379. M G: svarājānnabhāgād [↑](#footnote-ref-378)
380. M G: dattabhraṣṭam [↑](#footnote-ref-379)
381. M G: 'kasmādṛṣṭyā [↑](#footnote-ref-380)
382. M G: dharmārthitāyāṃ [↑](#footnote-ref-381)
383. M G: vidhibandhanaiva [↑](#footnote-ref-382)
384. M G omit: na; DK ( 1: 820): na tatra [↑](#footnote-ref-383)
385. M G: cedīdṛśo [↑](#footnote-ref-384)
386. M G: anicchatāv apīti [↑](#footnote-ref-385)
387. M G adds at the beginning: brāhmaṇasya ca [↑](#footnote-ref-386)
388. M G: mahāpariṣac [↑](#footnote-ref-387)
389. M G omit: na [↑](#footnote-ref-388)
390. M G: kārayitavyo [↑](#footnote-ref-389)
391. M G: -karaṇasaṃmārjanādikaṃ rūpam [↑](#footnote-ref-390)
392. M G J: vācaḥ [↑](#footnote-ref-391)
393. M G: dāśayonibhis [↑](#footnote-ref-392)
394. M G omit: tanmukto 'pi [↑](#footnote-ref-393)
395. J adds: na svāminā nisṛṣṭo 'pi dāsyād vimucyate; M G add: na svāminā nisṛṣṭo 'pi [↑](#footnote-ref-394)
396. M G: jatisahabhāvikam [↑](#footnote-ref-395)
397. M G: chūdro dāsyam [↑](#footnote-ref-396)
398. M G add: vā [↑](#footnote-ref-397)
399. M G: dāsāḥ; DK: traivarṇikāḥ svasvadāsāḥ [↑](#footnote-ref-398)
400. M G DK: pūrvāparanaravataś [↑](#footnote-ref-399)
401. M G: 'vidhitvāt | tasya tu na te sarva evottare; DK: 'vidhitvāt tasya | nanu te sarva cottarottare [↑](#footnote-ref-400)
402. M G: sarvasyāpreṣita- [↑](#footnote-ref-401)
403. M G: arthadārādinā [↑](#footnote-ref-402)
404. J: yujyate [↑](#footnote-ref-403)
405. M G omit: na [↑](#footnote-ref-404)
406. M G: -dhanaṃ [↑](#footnote-ref-405)
407. M G: satvam [↑](#footnote-ref-406)
408. M G: nirdhanaḥ; J: nirdhanāḥ [↑](#footnote-ref-407)
409. M G: 'nyārthe [↑](#footnote-ref-408)
410. M G: svāmini; DK: svāmitvam [↑](#footnote-ref-409)
411. M G omit: na [↑](#footnote-ref-410)
412. M G DK: patnyaivānugamanaṃ; J: patnyai vā tadanumataṃ; my reading "ratam" is taken from MS reading. [↑](#footnote-ref-411)
413. M G omit: na [↑](#footnote-ref-412)
414. This passage is corrupt. M G J read: svāmī na hriyate dhanasya; I follow DK (1: 823) which is probably a conjectural, but plausible, reconstruction. [↑](#footnote-ref-413)
415. M G J: hīyate [↑](#footnote-ref-414)
416. M G J: -viśrabdhaṃ [↑](#footnote-ref-415)
417. M G: -pādāna- [↑](#footnote-ref-416)
418. M G J: tenopanīyamānam [↑](#footnote-ref-417)
419. DK: svacchandam eva [↑](#footnote-ref-418)
420. M G: cāvayed; DK reads: atas tān prayatnena svakarmāṇi kārayet [↑](#footnote-ref-419)
421. DK: alpa [↑](#footnote-ref-420)
422. M G: kṛṣiśulkasthānādapa; DK: kṛṣiśulkasthānāni (DK 4: 949 has the reading adopted) [↑](#footnote-ref-421)
423. DK: vāhanāni [↑](#footnote-ref-422)
424. DK (4: 949): āyavyayau (but not DK 1: 823) [↑](#footnote-ref-423)
425. DK: evaṃ [↑](#footnote-ref-424)
426. M G DK: dravyaniścalasthānam [↑](#footnote-ref-425)